
अथ षष्ठं मणडलम्‌ 
प्रथमोऽनुवाकः 
सू० १-१ 


(१) प्रथमं सूक्तम्‌ 
(१-१३) त्रयोदशर्चस्यास्य सूक्तस्य बाह॑स्पत्यो भरद्वाज आषिः । अग्रिर्देवता । 
त्रिष्टुप्‌ छन्दः 
त्वं ह्यग्ने प्रथमो मनोता ऽस्या धियो अर्भवो दस्म होतां । 
त्वं सीं वुषन्नकृणोर्दुष्टरीतु सहो विश्व॑स्मै सह॑से सह॑ध्यै १ 
अधा होता न्य॑सीदो यजीया निळस्पद इषयन्नीडथः सन्‌ । 
तं त्वा नर॑ः प्रथमं दैवयन्तो म॒हो राये चितयन्तो अनुं ग्मन्‌ २ 
वृतेव यन्त॑ बहभिर्वसव्यैइ सत्वे रयिं जांगृवांसो अनु ग्मन्‌ । 
रुश॑न्तम॒ग्निं दर्शतं बृहन्तं व॒पाव॑न्तं विश्वहा दीदिवांस॑म्‌ ३ 
पदं देवस्य नम॑सा व्यन्तः श्रव॒स्यव॒ः श्रव॑ आपन्नम॑क्तम्‌ । 
नामानि चिद्‌ दधिरे यज्ञियानि भद्रायां ते रणयन्त संदृष्टौ ४ 
त्वां व॑र्धन्ति क्ितर्यः पृथिव्यां त्वां राय उभयासो जनानाम्‌ । 
त्वं त्राता तरणे चेत्यो भूः पिता माता सदमिन्मार्नुषाणाम्‌ ५ 
सपर्येण्यः स प्रियो विच्त्वशग्रि होता मन्द्रो नि ष॑सादा यजीयान्‌ । 
तं त्वां व॒यं दम॒ आ दीदिवांस मुप॑ ज्ञुबाधो नम॑सा सदेम ६ 
तं त्वां व॒यं सुध्योई नठ्य॑मग्ने सुम्नायर्वं ईमहे देव॒यन्त॑ः । 
त्वं विशो अनयो दीद्यानो दिवो अग्रे बृहता रोंचनेन॑ ७ 
विशां कविं विश्पतिं शश्व॑तीनां नितोश॑नं वृषभं च॑र्षणीनाम्‌ । 
प्रेतीषणिमिषर्यन्तं पाव॒कं राज॑न्तम॒ग्निं यजतं र॑यीणाम्‌ ८ 
सो श्रम ईजे शशमे च मर्तो यस्त आन॑ट्‌ समिधां हव्यदातिम्‌ । 
य आहतिं परि वेदा नमोंभिविश्वेत्‌ स वामा द॑धते त्वोतः & 
अस्मा उ ते महिं महे विधेम नमोभिरग्ने समिधोत हव्यैः । 
वेदी सूनो सहसो गीर्भिरुक्थैरा तें भद्रायां सुमतो यतेम १० 
आ यस्ततन्थ रोद॑सी वि भासा श्रवोभिश्च श्रवस्यश्स्तरुत्रः । 
बृहद्धिवजिः स्थविरेभिरस्मे रेवद्धिरम्रे वितरं वि भाहि ११ 
नृवद्‌ व॑सो सदमिद्धैह्यस्मे भूरिं तोकाय तन॑याय पश्चः । 

पूर्वीरिषो बृहतीरारेअघा अस्मे भद्रा सौश्रवसानि सन्तु १२ 
पुरूणय॑ग्रे पुरुधा त्वाया वसूनि राजन्‌ ब॒सुतां ते अ्रश्याम्‌ । 
पुरूणि हि त्वे पुरुवार सन्त्यग्ने बसु विधते राज॑नि त्वे १३ 
हर पञ्चमोऽध्यायः 

व० १-३० 


(२) द्वितीयं सूक्तम्‌ 
(१-११) एकादशर्चस्यास्य सूक्तस्य बार्हस्पत्यो भरद्वाज आृषिः । अग्रिर्देवता । 
(१-१०) प्रथमादिदशर्चामनुष्टप्‌, (११) एकादश्याश्च शक्वरी छन्दसी 
त्वं हि क्षेत॑व॒द्‌ यशो ऽग्रे मित्रो न पत्य॑से । 
त्वं विचर्षणे श्रबो बसों पुष्टि न पुष्यसि १ 
त्वां हि ष्मां चर्षणयो यज्ञेभिर्गीर्भिरीळते । 
त्वां वाजी यात्यवृको र॑जस्तूर्विश्चच॑र्षशिः २ 
स॒जोष॑स्त्वा दिवो नरो य॒ज्ञस्य॑ केतुमिन्धते । 
यद्ध स्य मानुषो जन॑ः सुम्नायुर्जुह्ले अध्वरे ३ 
ऋषधद्‌ यस्तै सुदान॑वे धिया मर्तः श॒शम॑ते । 
ऊती ष बहतो दिवो द्विषो अंहो न त॑रति ४ 
समिधा यस्त आरहतिं निर्शितिं मर्त्यो नश॑त्‌ । 
वयावन्तं स पुष्यति क्षर्यमम्ने शतायुषम्‌ ५ 
त्वेषस्ते धूम अणवति दिवि षञ्छुक्र आर्ततः । 
सूरो न हि द्युता त्वं कृपा पावक रोच॑से ६ 
अधा हि विच्त्वीडयो 5सिं प्रियो नो अतिथिः । 
रणवः पुरीं जूर्यः सूनुर्न त्रययाय्यः ७ 
क्रत्वा हि द्रोणे अज्यसे ऽग्रे वाजी न कृत्व्यः । 
परिज्मेव स्व॒धा गयो 5त्यो न ह्वार्यः शिशः ८ 
त्वं त्या चिदच्युता ऽम्रै पशुर्न यव॑से । 
धामा ह यत्‌ तें अजर वनां वृश्चन्ति शिक्व॑सः € 
वेषि ह्य्॑वरीयताम ग्रे होता दमै विशां । 
समूधो विशृपते कृणु जुषस्व हव्यर्मङ्गिरः १० 
अच्छा नो मित्रमहो देव देवा नम्रे वोच॑: सुम॒तिं रोद॑स्योः । 

वीहि स्वस्तिं सुक्षितिं दिवो नृचफढ्न्‌ द्विषो अंहांसि 
दुरिता तरेम ता तरम तवावसा तरेम ११ 


(३) तृतीयं सूक्तम्‌ 
(१-८) अष्टर्चस्यास्य सूक्तस्य बाह॑स्पत्यो भरद्वाज आषिः । अम्रिर्देवता । 
त्रिष्टुप्‌ छन्दः 
अग्रे स क्षेषदृतपा अतेजा उरु ज्योतिर्नशते देवयुष्टे । 
यं त्वं मित्रेण वरुणः स॒जोषा देव पासि त्यज॑सा मर्तमंहः १ 
ईजे य॒ज्ञेभिः शशमे शर्मीभि ऋधद्वारायाम्रये ददाश । 
एवा चन तं य॒शसामर्जुष्टि र नाहो मर्त नशते न प्रर्दृपिः २ 
सूरो न यस्य॑ दृशतिररेपा भीमा यदेतिं शुचतस्त आ धीः । 
हेष॑स्वतः शरुधो नायम॒क्तोः कुत्रा चिद्‌ रणवो व॑सतिर्वनेजाः ३ 
तिग्मं चिदेम महि वर्पो अस्य भसदश्वो न यमसान आसा । 
विजेहमानः परशुर्न जिह्वां द्रविर्न द्रावयति दारु धर्कषत्‌ ४ 
स इदस्तेव प्रतिं धादसिष्यञ्छिशीत तेजोऽय॑सो न धाराम्‌ । 
चित्रश्रजतिररतिर्यो अक्तो वेर्न द्रुषद्वा रघुपत्मजंहाः ५ 
स ई रेभो न प्रतिं वस्त उस्त्राः शोचिषा रारपीति मित्रम॑हाः । 
नक्तं य ईमरुषो यो दिवा नृ नम॑र्त्यो अरुषो यो दिवा नन्‌ ६ 
दिवो न यस्य॑ विधतो नवीनोद्‌ वृषा रुक्ष ओर्षधीषु नूनोत्‌ । 
घृणा न यो ध्रज॑सा पत्म॑ना य न्ना रोद॑सी वसुना दं सुप्री ७ 
धायोभिर्वा यो युज्यैभिरकै विंद्युन्न द॑विद्योत्‌ स्वेभिः शुष्मैः । 
शर्धो वा यो मरुतां ततर्ज्ञ ऋभुर्न त्वेषो र॑भसानो अद्यौत्‌ ८ 


(४) चतुर्थं सूक्तम्‌ 
(१-८) अष्टर्चस्यास्य सूक्तस्य बाह॑स्पत्यो भरद्वाज आषिः । अम्रिर्देवता । 
त्रिष्टुप्‌ छन्दः 
यर्था होतर्मनुषो देवर्ताता यज्ञेभिः सूनो सहस्रो यर्जासि । 
एवा नों अद्य समना संमाना नुशन्नम्र उशतो यंक्नि देवान्‌ १ 
स नों विभावा चक्षणिर्न वस्तो रम्निर्वन्दारु बेद्यश्चनों धात्‌ । 
विश्वायुर्यो अमृतो मर्त्येष्‌ षर्भुद्‌ भूदतिंथिर्जातवेदाः २ 

द्यावो न यस्य॑ पनयन्त्यभ्वं भासांसि वस्ते सूर्यो न शक्रः । 
वि य इनोत्यजरः पावको ऽश्न॑स्य चिच्छिश्नथत्‌ पूर्व्याणि ३ 
व॒द्मा हि सुनो अस्य॑द्यसद्ां चक्रे अमिर्जनुषाज्मान्नम्‌ । 

स त्वं न॑ ऊर्जसन ऊर्ज धा राजैव जेरवुके क्षेष्यन्तः ४ 
नितिक्ति यो वारणमन्नमत्ति वायुर्न राष्ट्रचफढ़चत्येत्यक्त्‌न्‌ । 
तुर्याम यस्त॑ आदिशामरांती रत्यो न हूतः पर्ततः परिहुत्‌ ५ 
आ सूर्यो न भानुमर्द्दिरकै रग्नै ततन्थ रोद॑सी वि भासा । 
चित्रो न॑य॒त्‌ परि तमांस्यक्तः शोचिषा पत्मन्नौशिजो न दीय॑न्‌ ६ 
त्वां हि मन्द्र्त॑ममर्कशोकैर्ववृमहे म्हि नः श्रोष्य॑ग्ने । 

इन्द्रं न त्वा शव॑सा देवतां वायुं पृणन्ति राध॑सा नृत॑माः ७ 
नू नो अम्रेऽवुकेभिंः स्वस्ति वेषि रायः पथिभिः पर्ष्यहः । 

ता सूरिभ्यो गृण॒ते रासि सुम्नं मर्देम शतहिमाः सुवीराः ८ 


(५) पञ्चमं सूक्तम्‌ 
(१-७) सप्तर्चस्यास्य सूक्तस्य बाह॑स्पत्यो भरद्वाज आृषिः । अग्रिर्देवता । 
त्रिष्टुप्‌ छन्दः 
हवे ब॑ः सूनुं सह॑सो युवानमद्रोघवाचं मतिभिर्यर्विष्ठम्‌ । 
य इन्व॑ति द्रविणानि प्रचेता विश्वर्वाराणि पुरुवारो अश्वुक १ 
त्वे वर्सूनि पुर्वणीक होत दषा वस्तोरेरिरे यज्ञियासः । 
चामेव विश्वा भुव॑नानि यस्मिन्‌ त्सं सौभ॑गानि दधिरे पांबके २ 
त्वं विक्षु प्रदिवः सीद आसु क्रत्वां रथीरभवो वार्याणाम्‌ । 
अरत इनोषि व्रिधते चिकित्वो व्यानुषग्जातवेदो वर्सनि ३ 
यो नः सनुत्यो अभिदासंदग्ने यो अन्त॑रो मित्रमहो वनुष्यात्‌ । 
तम॒जरैभिर्वृष॑भिस्तव॒ स्वै स्तपां तपिष्ठ तप॑सा तप॑स्वान्‌ ४ 
यस्तै यज्ञेन समिधा य उक्थै ररकैभिंः सूनो सहसो ददाशत्‌ । 
स मर्त्येष्वमृत प्रर्चेता राया सुम्नेन श्रवसा वि भांति ५ 
स तत्‌ कृधीषितस्तूयंमग्ने स्पृधो बाधस्व सह॑सा सह॑स्वान्‌ । 
यच्छस्यसे द्युभिरक्तो वचोभि स्तर्जुषस्व जरितुर्घोषि मन्म॑ ६ 
अश्याम तं कार्ममग्ने तवोती अश्यार्म र॒यिं र॑यिवः सुवीरम्‌ । 
अश्याम वाज॑मभि वाजयन्तो ऽश्याम॑ द्युप्नम॑जराजर्र ते ७ 

(६) षष्ठं सूक्तम्‌ 
(१-७) सप्तर्चस्यास्य सूक्तस्य बाह॑स्पत्यो भरद्वाज आृषिः । अग्रिर्देवता । 
त्रिष्टुप्‌ छन्दः 
प्र नव्यसा सहसः सूनुमच्छा यज्ञेन गातुमव॑ इच्छमानः । 
वृश्चद्र॑नं कृष्णयामं रुश॑न्तं वीती होतारं दिव्यं जिंगाति १ 
स श्विंतानस्त॑न्यतू रौचनस्था अजरैभिर्नानंदद्धिर्यविष्ठः । 
यः पावकः पुरुतमः पुरूणि पृथून्यम्रिरनुयाति भर्वन्‌ २ 
वि ते विष्वग्वातंजूतासो अग्ने भामासः शुचे शुच॑यश्चरन्ति । 
तुविम्रक्षासो दिव्या नवंग्वा वर्ना वनन्ति घूषता रुजन्तः ३ 
येतें शक्रासः शुच॑यः शुचिष्मः चां वर्प॑न्ति विषितासो अर्थाः । 
अर्थ श्रमस्तं उर्विया वि भाति यातर्यमानो अधि सानु पृश्नेः ४ 
ग्रध जिह्वा पांपतीति प्र वृष्णों गोषुयुधो नाशनिः सृजाना । 
शूर॑स्येव॒ प्रसितिः क्षातिरग्रे दुर्वर्वर्भीमो द॑यते व्नानि ५ 
आ भानुना पार्थिवानि जरयांसि महस्तोदस्य॑ घुषता त॑तन्थ । 
स बांघस्वार्प भया सहोभिः स्पृर्थों वनुष्यन्‌ वनुषो नि जूर्व ६ 
स चित्र चित्रं चितयन्तमस्मे चित्र॑क्षत्र चित्रत॑मं वयोधाम्‌ । 
चन्द्रं रयिं पुरुवीरं बृहन्तं चन्द्र चन्द्राभिर्गृण्ते युवस्व ७ 


(७) सप्तमं सूक्तम्‌ 
(१-७) सप्तर्चस्यास्य सूक्तस्य बार्हस्पत्यो भरद्वाज आृषिः । वेश्वानरोउम्रिर्देवता । 
(१-५) प्रथमादिपञ्चर्चा त्रिष्टप्‌, (६-७) षष्ठीसप्तम्योश्च जगती छन्दसी 
मूर्धानं दिवो अरतिं पृथिव्या वैश्वानरमृत ग्रा जातमग्मिम्‌ । 
कविं सम्राजमतिथिं जनांना मासन्ना पात्रं जनयन्त देवाः १ 
नाभिं यज्ञानां सद॑नं रयीणां महामाहावमभि सं न॑वन्त । 
वैश्वानरं रथ्यमध्वराणां य॒ज्ञस्य॑ केतुं ज॑नयन्त देवाः २ 
त्वद्‌ विप्रो जायते वाज्य॑गे त्वद्‌ वीरासों अभिमातिषाहः । 
वैश्वानर त्वमस्मासु धेहि वर्सूनि राजन्‌ त्स्पृहयाय्याणि ३ 
त्वां विश्वै अमृत जाय॑मानं शिशं न देवा अभि सं न॑वन्ते । 
तव क्रर्तुभिरमृतत्वर्मायन्‌ वैश्वानर यत्‌ पित्रोरदीदेः ४ 

वैश्वानर तव तानिं ब्रतानिं महान्यग्ने नकिरा दंधर्ष । 

यज्जाय॑मानः पित्रोरुपस्थे 5विन्दः केतुं वयुनेष्वह्वाम्‌ ५ 
वैश्वानरस्य विमितानि चसा सार्नूनि दिवो अ्रमृतंस्य केतुना । 
तस्येदु विश्वा भुवनार्धिं मूर्धनि वया ईव रुरुहः सप्त विस्तरः ६ 
वि यो रजांस्यमिमीत सुक्रत॑ वैश्वानरो वि दिवो रौचना कविः । 
परि यो विश्वा भुर्वनानि पप्रथे ऽद॑ब्धो गोपा अमृत॑स्य रक्षिता ७ 


(८) अष्टमं सूक्तम्‌ 
(१-७) सप्तर्चस्यास्य सूक्तस्य बार्हस्पत्यो भरद्वाज आृषिः । वेश्वानरोउम्रिर्देवता । 
(१-६) प्रथमादितृचद्वयस्य जगती, (७) सप्तम्या ऋचश्च त्रिष्टुप्‌ छन्दसी 
पृत्तस्य वृष्णो अरुषस्य नू सहः प्र नु बोंचं विदर्था जातवेदसः । 
वैश्वानराय॑ मतिर्नव्य॑सी शुचिः सोम॑ इव पवते चारुरग्नये १ 
स जायमानः परमे व्यामनि ब्रतान्यम्रिर्ब्रतपा अरक्षत । 
व्यश्न्तरिन्तममिमीत सुक्र्त वैश्वानरो महिना नार्कमस्पृशत्‌ २ 
व्यंस्तभ्नाद्‌ रोद॑सी मित्रो अद्धतो 5न्तर्वावंदकृणोजद्योतिषा तम॑ः । 
वि चर्मणीव धिषणे अवर्तयद्‌ वैश्वानरो विश्वमधत्त वृष्ण्यम्‌ ३ 
अपामुपस्थे महिषा अंगृभ्णत वरिशो राजानमुर्प तस्थत्रपरॅग्मियम्‌ । 
आ दूतो अ्म्रिम॑भरद्‌ विवस्व॑तो वैश्वानरं मांतरिश्वां परावतः ४ 
युगेयुगे विद॒थ्य॑ गृणद्यो ऽग्रे रयिं यशसं धेहि नव्य॑सीम्‌ । 
प॒व्येव॑ राजन्नवश॑समजर नीचा नि वश्च व॒निनं न तेज॑सा ५ 
अस्मार्कमम्रे मघव॑त्सु धारया $र्नामि क्षत्रमजरं सुवीर्यम्‌ । 
व॒यं ज॑येम श॒तिन॑ सहरस्त्रिणं वैश्वानर वाज॑मग्ने तवोतिभिः ६ 
अद॑ब्धेभिस्त्वं गोपार्भिरिष्टे ऽस्माकं पाहि त्रिषधस्थ सूरीन्‌ । 
रक्षां च नो ददुषां शर्धो अग्ने वैश्वानर प्र च॑ तारीः स्तवानः ७ 


(६) नवमं सूक्तम्‌ 
(१-७) सप्तर्चस्यास्य सूक्तस्य बार्हस्पत्यो भरद्वाज आृषिः । वेश्वानरोउम्रिर्देवता । 
त्रिष्टुप्‌ छन्दः 
अह॑श्च कृष्णमहरर्जुनं च वि वर्तेते रज॑सी वेद्याभिः । 
वैश्वानरो जाय॑मानो न राजा ऽवांतिरज्जयोतिंषाम्रिस्तमांसि १ 

नाहं तन्तुं न वि जानाम्योतुं न यं वर्यन्ति समरेऽतमानाः । 
कस्य॑ स्वित्‌ पत्र इह वक्त्वानि परो व॑दात्यव॑रेण पित्रा २ 

स इत्‌ तन्तं स वि जांनात्योतं स वक्त्वान्यतृथा व॑दाति । 

य ई चिकेतदमृतस्य गोपा अवश्चर॑न्‌ परो अन्येन पश्यन्‌ ३ 

अयं होता प्रथमः पश्यतेममिदं ज्योतिरमृतं मर्त्येषु । 

अयं स जज्ञे ध्रुव आ निषत्तो ऽमर्त्यस्तन्वारं वर्धमानः ४ 

श्रुवं ज्योतिर्निहितं टृशये कं मनो जविष्ठं पतर्यत्स्वन्तः । 

विश्वै देवाः समनसः सकेता एकं क्रतुमभि वि य॑न्ति साघु ५ 
वि मे कर्णा पतयतो वि चक्षुर्वीरंदं ज्योतिर्हद॑य आहितं यत्‌ । 
वि मे मर्नश्चरति ट्रअआंधीः किं स्विद्‌ वच्त्यामि किम न्‌ मनिष्ये ६ 
विश्व देवा अनमस्यन्‌ भियाना स्त्वामंग्रे तम॑सि तस्थिवांसम्‌ । 
वैश्वानरोंऽवतूतये नो 5मर्त्योञ्वतूतयं नः ७ 


(१०) दशमं सूक्तम्‌ 
(१-७) सपर्चस्यास्य सूक्तस्य बार्हस्पत्यो भरद्वाज ऋषिः । अग्निर्देवता । (१-६) 
प्रथमादितृचद्वयस्य त्रिष्टुप्‌, (७) सप्तम्या ऋचश्च द्विपदा विराट्‌ छन्दसी 
पुरो वॉ मन्द्रं दिव्यं सुवृक्तिं प्रयति जज्ञे अ्रम्रिमंध्वरे द॑धिध्वम्‌ । 
पुर उक्थेभिः स हि नो विभावा स्वध्व॒रा क॑रति जातवेदाः १ 
तमं द्युमः पुर्वणीक होत रम्ने अम्रिभिर्मनुंष इधानः । 
स्तोमं यम॑स्मै ममतेव शूषं घृतं न शुर्चि मतर्यः पवन्ते २ 
पीपाय स श्रव॑सा मर्त्येषु यो अग्रयें ददाश विप्र उक्थैः । 
चित्राभिस्तमूतिभिंश्चित्रशो चिर्ब्र॒जस्य॑ साता गोम॑तो दधाति ३ 
आ यः पप्रौ जाय॑मान उर्वी टैरेदृर्शा भासा कृष्णाध्वा । 
अधं बह चित्‌ तम ऊर्मृयाया स्तिरः शोचिषा ददृशे पावकः ४ 
नू नंश्चित्रं पुरुवार्जाभिरूती अग्नें रयिं म॒घर्वद्यश्च धेहि । 
ये राध॑सा श्रव॑सा चात्यन्यान्‌ त्सवीर्येभिश्षाभि सन्ति जनान्‌ ५ 
इमं यज्ञं चनों धा अम्र उशन्‌ यं त॑ आसानो जंहते हविर्ष्मान्‌ । 
भरद्वाजेषु दधिषे सुवृक्ति मवीर्वाज॑स्य गर्ध्यस्य सातौ ६ 


वि द्वेषांसीनुहि व॒र्घयेळां मदेम शतहिंमाः सुवीराः ७ 

(११) एकादशं सूक्तम्‌ 
(१-६) षङड़चस्यास्य सूक्तस्य बार्हस्पत्यो भरद्वाज क्रषिः । अम्रिर्देवता । 
त्रिष्टुप्‌ छन्दः 
यजंस्व होतरिषितो यजीया नम्रे बाधों मरुतां न प्रयुक्ति । 
आ नों मित्रावरुणा नास॑त्या द्यावां होत्राय परथिवी व॑वृत्याः १ 
त्वं होतां मन्द्रत॑मो नो अ्रध्च॒ गन्तर्देबो विदथा मर्त्येषु । 
पावकया जुह्वाई वह्विरासा ऽम्रे यज॑स्व तन्वं तव स्वाम्‌ २ 
धरन्यां चिद्धि त्वे धिषणा वष्टि प्र देवाञ्जन्म॑ गुण॒ते यज॑ध्यै । 
वेपिष्ठो अङ्गिरसां यद्ध विप्रो मधु च्छन्दो भन॑ति रे इष्टौ ३ 
अर्दिद्युतत्‌ स्वपांको विभावा ऽग्रे यज॑स्व॒ रोद॑सी उरूची । 
आयं न यं नम॑सा रातहव्या अञ्जन्ति सुप्रयसं पञ्च जनाः ४ 
बुञ्जे ह यन्नम॑सा बर्हिरम्रा वरयामि स्रुग्घृतवती सुवृक्तिः । 
अम्यक्षि सद्म सदने पृथिव्या ग्रश्रायि यज्ञः सूर्ये न चक्षुः ५ 
दशस्या न॑ः पुर्वणीक होत दॅवेभिरम्रे अम्रिभिरिधानः 
रायः सूनो सहस्रो वावसाना अति स्त्रसेम वृजनं नांहः ६ 


(१२) द्वादशं सूक्तम्‌ 
(१-६) षड़चस्यास्य सूक्तस्य बार्हस्पत्यो भरद्वाज क्रषिः । अम्रिर्देवता । 
त्रिष्टुप्‌ छन्दः 
मध्ये होतां दुरोणे बर्हिषो राळ म्रिस्तोदस्य रोद॑सी यजंध्यै । 
अयं स सूनः सह॑स तावां दूरात्‌ सूर्यो न शोचिषा ततान १ 
आ यस्मिन्‌ त्वे स्वपाके यजत्र यक्ष॑द्‌ राजन्‌ त्सर्वततिव न द्यौः । 
त्रिषधस्थस्ततरुषो न जंहो हव्या मघानि मार्नुषा यजंध्यै २ 
तेर्जिष्ठा यस्यारतिर्बनेराट्‌ तोदो अध्वन्‌ न वैधसानो ग्र॑द्यौत्‌ । 
अद्रोघो न द्रेविता चैतति त्म न्नम॑रत्योऽवर्त्र ओर्षधीषु ३ 
सास्माकेभिरेतरी न शूषे रग्निः ष्टवे दम आ जातवेंदाः । 
द्रव॑न्नो वन्वन्‌ क्रत्वा नार्वो स्त्रः पितेब॑ जारयायि यज्ञैः ४ 
अर्थ स्मास्य पनयन्ति भासो वृथा यत्‌ तर्क्षदनुयातिं पृथ्वीम्‌ । 
सद्यो यः स्पन्द्रो विषितो धवीयानृणो न तायुरति धन्वा राट्‌ ५ 
स त्वं नों ग्रर्वन्‌ निदांया विश्वैभिरम्रे अग्निभिरिधानः । 

वेषिं रायो वि यासि दुच्छुना मदेम शतर्हिमाः सुवीराः ६ 


(१३) त्रयोदशं सूक्तम्‌ 
(१-६) षङड़चस्यास्य सूक्तस्य बार्हस्पत्यो भरद्वाज अृषिः । अम्रिर्देवता । 
त्रिष्टुप्‌ छन्दः 
त्वद्‌ विश्वां सभग सौभ॑गा न्यग्रे वि य॑न्ति वनिनो न व॒याः । 
श्रृष्टी रयिर्वाजो वृत्रतूर्ये दिवो वृष्टिरीड्यो रीतिरपाम्‌ १ 
त्वं भगो न आ हि रलैमिषे पर्रिंज्मेव क्षयसि दस्मवर्चाः । 
अग्नै मित्रो न बहत आृतस्या 5सिं क्षत्ता वामर्स्य देव भूरैः २ 
स सर्त्पतिः शवसा हन्ति वृत्र मग्ने विप्रो वि पणेर्भर्ति वाज॑म्‌ । 
यं त्वं प्रचेत आृतजात राया सजोषा नप्त्रापां हिनोषिं ३ 
यस्तै सूनो सहस्रो गीर्भिरुक्थे सज्ञर्मर्तो निर्शितिं वेद्यानंट्‌ । 
विश्व स देव प्रति वार॑मग्ने धत्ते धान्यं९ पत्यते वसव्यैः ४ 
ता नृभ्य आ सौंश्रव॒सा सुवीरा ऽग्रे सूनो सहसः पुष्यसे धाः । 
कृणोषि यच्छव॑सा भूरिं पश्वो वयो वृकायारये जसुरये ५ 
व॒द्मा संनो सहसो नो विहांया अग्नें तोकं तन॑यं वाजि नों दाः । 
विश्वाभिर्गीर्भिरभि पूर्तिमश्यां मर्देम शतहिमाः सुवीराः ६ 


(१४) चतुर्दशं सूक्तम्‌ 
(१-६) षड़्चस्यास्य सूक्तस्य बार्हस्पत्यो भरद्वाज ऋषिः । अम्रिर्देबता । (१-५) 
प्रथमादिपञ्चर्चामनुष्ट्प्‌ (६) षष्ठया अचश्च शक्वरी छन्दसी 
अग्रा यो मर्त्यो दुबो धिर्य जुजोर्ष धीतिभिः । 
भसन्नु ष प्र पूर्व्य इष॑ बुरीताव॑से १ 
अग्मिरिद्धि प्रचेता अग्निर्वेधस्तंम षिः । 
अग्निं होर्तारमीळते यज्ञेषु मर्नुषो विश॑ः २ 
नाना ह्य१म्रेऽव॑से स्पर्धन्ते रायौ अर्यः । 
तूर्वन्तो दस्युमायवो व्र॒तैः सीक्ष॑न्तो अव्रतम्‌ ३ 
अम्रिरप्सा्मृतीषहं वीरं द॑दाति सत्प॑तिम्‌ । 
यस्य त्रस॑न्ति शरव॑सः संचक्षि शत्र॑वो भिया ४ 
अम्रिर्हि विद्यर्ना निदो देवो मर्तमुरुष्यतिं । 

सहावा यस्यार्बृतो रयिर्वाजेष्ववृतः ५ 

अर्च्छा नो मित्रमहो देव देवा नम्रे बोचः सुम॒तिं रोद॑स्योः । 
वीहि स्व॒स्ति सुक्षितिं दिवो नृन्‌ 

ड्रिषो अ्रंहांसि दुरिता तरम ता तरेम तवाव॑सा तरेम ६ 


(१५) पञ्चदशं सूक्तम्‌ 
(१-१६) एकोनविंशत्यृचस्यास्य सूक्तस्य बार्हस्पत्यो भरद्वाज आङ्गिरसो वीतहव्यो 
वा ऋषिः । अम्रिर्देवता । (१-२, ४-५, ७-६) 
प्रथमाड्रिती ययोऋचोश्चतुर्थीपञ्चम्योः सप्तमीनवम्योश्च जगती, (३, १५) 
तृतीयापञ्चदश्योः शक्वरी, (६) षष्ठया अतिशक्वरी, (१०-१४, १६, १६) 
दशम्यादिपञ्चानां षोडश्या एकोनविंश्याश्च त्रिष्टुप्‌, (१७) सप्तदश्या ग्रनुष्टुप्‌, (१८) 
अष्टादश्याश्च बृहती छन्दांसि 

इममू घु वो अतिथिमुषर्बुधं विश्वासां विशां पर्तिमृञ्जसे गिरा । 
वेतीद्‌ दिवो जनुषा कञ्चिदा शुचि ज्योक चि॑दत्ति गर्भो यदच्सुंतम्‌ १ 
मित्रं न यं सुधितं भूर्गवो दघु-र्वनस्पतावीडयमू्धर्वशोचिषम्‌ । 
स त्वं सुप्रीतो वीतह॑व्ये अद्भत प्रश॑स्तिभिर्महयसे दिवेदिवे २ 
स त्वं दर्ञस्यावृको वृधो भू रर्यः परस्यान्तरस्य तरुषः । 
रायः सुनो सहसो मर्त्यँष्वा छर्दिर्यच्छ वीतहव्याय सप्रथो भरद्वाजाय सप्रथ॑ः 
रे 
द्युतानं वो अ्रतिंथिं स्वर्णर म॒म्रिं होतारं मर्नुषः स्वध्वरम्‌ । 
विप्र॑ न द्युक्षवकंचसं सुवुक्तिभिंर्हव्यवाह॑मरतिं देवम॑झसे ४ 
पावकया यश्चितयन्त्या कृपा ज्ञामन्‌ रुरुच उषसो न भानुना । 
तूर्वन्‌ न यामन्नेत॑शस्य नू रण आ यो घृणे न त॑तूषाणो अजर ५ 
अग्रिम॑ग्रिं वः समिधां दुवस्यत प्रियंइंप्रयं वो अतिथिं गुणीषणिं । 
उर्प वो गीर्भिरमृतं विवासत देवो देवेषु वर्नते हि वार्य देवो देवेषु बनते हि 
नो दुर्वः ६ हु हु 
सर्मिद्धमम्रिं समिधा गिरा गुरे शुक्रि पाव॒कं पुरो अंध्वरे ध्रुवम्‌ । 
विप्रं होतारं पुरुवार॑मद्रुहं कविं सुम्नैरीमहे जातवेंदसम्‌ ७ 
त्वां दूतम॑म्रे अमृतं युगेयुगे हव्यवाहं दधिरे पायुमीडयम्‌ । 
देवासंश्च मर्तासश्च जागुंकिं विभुं विशूपतिं नम॑सा नि षेदिरे ८ 

विभूषन्नम उभयाँ अर्नु बता दूतो देवानां रज॑सी समीयसे । 
यत्‌ ते धीतिं सुंमतिमांवुणीमहे ऽध॑ स्मा नस्त्रिवरूथः शिवो भ॑व € 
तं सुप्रतीकं सुदृशं स्वञ्च मर्विद्गवांसो विदुष्टरं सपेम । 
स य॑क्षद्‌ विश्वा वयुनानि विद्वान्‌ प्र हव्यमम्रिरमृतेंषु वोचत्‌ १० 
तम॑ग्ने पास्यृत तं पिपर्षि यस्त आन॑ट्‌ कवये शूर धीतिम्‌ । 
य॒ज्ञस्य॑ वा निशितिं वोदितिं वा तमित्‌ प॑णक्षि शव॑सोत राया ११ 
त्वम॑ग्ने वनुष्यतो नि पाहि त्वर्मु नः सहसावन्नवद्यात्‌ । 
सं त्वा ध्वस्मन्वदभ्येतु पाथः सं रयिः स्पृहयाय्यः सहस्त्री १२ 
अग्निर्होता गृहपतिः स राजा विश्वां वेद जनिमा जातवेदाः । 
देवानांमुत यो मर्त्यानां यजिष्ठः स प्र य॑जतामृतावां १३ 
अग्ने यदद्य विशो अध्वरस्य होतः पार्वकशोचे वेष्टं हि यज्चां । 
ऋता य॑जासि महिना वि यद्‌ भू हव्या वह यविष्ठ या ते अद्य १४ 
अभि प्रयांसि सुर्धितानि हि रूयो नि त्वा दधीत रोद॑सी यजंध्यै । 
अर्वा नो मघवन्‌ वार्जसाता वम्रे विश्वानि दुरिता तरिम ता तरेम तवाव॑सा 
तरेम १५ 
अग्ने विश्वेभिः स्वनीक देवै रूरणांवन्तं प्रथमः सीद्‌ योनि॑म्‌ । 
कुलायिनं घृतवन्तं सवित्रे य॒ज्ञं न॑य॒ यर्जमानाय साधु १६ 
इममु त्यम॑थर्वव दम्निं म॑न्थन्ति वेधसः । यम॑ङ्कयन्तमान॑य॒ न्नमूरं 
श्याव्याभ्यः १७ 
जनिष्वा देववीतये सर्वताता स्व॒स्तये । 
आ देवान्‌ वच्त्यमृतां ऋतावृधो यज्ञं देवेषु पिस्पृशः १८ 
वयर्मु त्वा गृहपते जनाना मग्रे अर्कर्म समिर्धा बृहन्तम्‌ । 
अ्रस्थूरि नो गार्हपत्यानि सन्तु तिग्मेन॑ नस्तेज॑सा सं शिशाधि १९ 
द्वितीयोऽनुवाकः 

सू० १६ ।२३ 


(१६) षोडशं सूक्तम्‌ 
(१-४८) अअष्टचत्वारिंशटूचस्यास्य सूक्तस्य बार्हस्पत्यो भरद्वाज आृषिः । अम्रिर्देवता 
। (१, ६) प्रथमाषष्ठयोर्मृचोर्वर्धमाना, (२-५, ७-२६, २८-४) 
ह्वितीयादिचतसृणां सप्तम्यादिविंशतेरष्टाविंश्याद्यष्टादशानाञ्च गायत्री, (२७, ४७- 

४८) सप्रविंश्याः सप्तचत्वारिंश्यष्टचत्वारिंश्योश्चानुष्टप्‌, (४६) षट्चत्वारिंश्याश्च 
त्रिष्टुप्‌ छन्दांसि 

त्वर्मम्रे यज्ञानां होता विश्वेषां हितः । देवेभिर्मानुषे जने १ 
स नों मन्द्राभिरध्वरे जिह्वाभिर्यजा महः । आ देवान्‌ व॑क्षि यक्ञिंच २ 
वेत्था हि बेधो अध्वनः पथश्च देवाञ्जसा । अर्रे यज्ञेषु सुक्रतो ३ 
त्वामीळे अध॑ द्विता भरतो वाजिभिः शनम्‌ । ईजे यज्ञेष यज्ञियम्‌ ४ 
त्वमिमा वार्या पुरु दिवोदासाय सुन्व॒ते । भरद्वाजाय दाशुर्षे ५ 
त्वं दूतो अर्मर्त्य आ वहा दैव्यं जन॑म्‌ । शुणवन्‌ विप्रस्य सुष्टतिम्‌ ६ 
त्वाम॑ग्ने स्वाध्योई मर्तासो देववीतये । सज्ञेर्षु देबमीळते ७ 
तव प्र यत्ति संदृश मुत क्रतुं सुदार्नवः । विश्वै जुषन्त कामिनः ८ 
त्वं होता मनुर्हितो वह्लिरासा विदुष्ट॑रः । अग्ने यच्ति दिवो विश॑ः ६ 
अप्र ग्रा याहि बीतयें गृणानो हव्यदातये । नि होता सत्सि ब॒र्हिषि १० 
तं त्वा समिद्भिरङ्गिरो घृतेन॑ वर्धयामसि । बृहच्छोचा यविष्ठ्य ११ 
स न॑ः पृथु श्रवाय्यमच्छा देव विवाससि । बृहद॑म्रे सुवीर्यम्‌ १२ 
त्वाम॑ग्ने पुष्करादध्यथर्वा निर॑मन्थत । मूर्घो विश्वस्य वाघर्तः १३ 
तमु त्वा दध्यङ्ङ्षिंः पुत्र ईधे अर्थर्वणः । वृत्रहणं पुरंदरम्‌ १४ 
तमु त्वा पाथ्यो वृषा समीधे दस्युहन्त॑मम्‌ । धनंज॒यं रणेरणे १५ 
एह्यू षु ब्रवाणि ते ऽम्न॑ इत्थेत॑रा गिर॑ः । एभिर्वर्धास इन्दुभिः १६ 
यत्र क्व॑ च ते मनो दर दधस उत्तरम्‌ । तत्रा सद॑ः कृणवसे १७ 
नहि तै पूर्तर्मक्निपद्‌ भुवन्नेमानां वसो । अथा दुवो वनवसे १८ 
आम्रिर॑गामि भार॑तो वुत्रहा पुरुचेतनः । दिवोदासस्य सत्प॑तिः १६ 
स हि विश्वाति पार्थिवा रयिं दार्शन्महित्वना । वन्वन्नवातो अस्तृतः २० 
स प्रल्वन्नवीयसा ऽपरे द्युम्रेने संयतां । बृहत्‌ त॑तन्थ भानुनां २१ 
प्र व॑ः सखायो अग्रये स्तोम॑ य॒ज्ञं च॑ धृष्णुया । अर्च गायं च बेघस २२ 
स हि यो मानुषा युगा सीदद्धोता कविक्र॑तुः । दूतश्चं हव्यवाह॑नः २३ 
ता राजाना शुचिव्रता ऽऽदित्यान्‌ मारुतं गणम्‌ । वसो यक्षीह रोद॑सी २४ 
वस्वी ते अग्रे संदृष्टिरिषयते मर्त्याय । ऊर्जौ नपादमृर्तस्य २५ 
क्रत्वा दा अस्तु श्रेष्ठो 5द्य त्वां वन्वन्‌ त्सरेक्णाः । मर्त आनाश सुवृक्तिम्‌ 
२६ 
ते ते अग्ने त्वोता इषर्यन्तो विश्वमार्युः । तर्र॑न्तो अर्यो अरातीर्वन्वन्तो अर्यो 

अरातीः २७ 

अ्रम्रिस्तिग्मेन शोचिषा यासद्‌ विश्वं न्यश्त्रिणम्‌ । अभिर्नो बनते रयिम्‌ २८ 
सुवीर॑ रयिमा भ॑र जात॑वेदो विच॑र्षणे । जहि रक्षांसि सुक्रतो २६ 

त्वं न॑ः पाह्यंहसो जात॑वेदो अघायतः । रक्षां णो ब्रह्मणस्कवे ३० 

यो नों अग्ने दुरेव आ मर्तो बधाय दार्शति । तर्स्मान्नः पाह्यंहसः ३१ 

त्वं तं दैव जिह्वया परिं बाधस्व दुष्कृत॑म्‌ । मर्तो यो नो जिघांसति ३२ 
भरद्वाजाय स॒प्रथः शर्म यच्छ सहन्त्य । अग्ने वरेण्यं वसुं ३३ 
अग्निर्वृत्राणि जङ्घनद्‌ द्रविणस्युर्विपन्ययां । समिद्धः शक्र आहतः ३४ 
गर्भे मातुः पितुष्पिता विदिद्युतानो अक्तरें । सीद॑ब्रृतस्य योनिमा ३५ 

ब्रह्म॑ प्रजावदा भ॑र जात॑वेदो विच॑र्षणे । अग्ने यद्‌ दीद्य॑द्‌ दिवि ३६ 

उप त्वा रण्वसंदृशं प्रय॑स्वन्तः सहस्कृत । अग्नें ससृज्महे गिर॑ः ३७ 

उप च्छायामिव घृणे रग॑न्म शर्म ते व॒यम्‌ । अग्ने हिरंण्यसंट्शः ३८ 

य उग्र इव शर्यहा तिम्मश्व॑ज्ञी न वंस॑गः । अग्ने पुरो रुरोजिंथ ३६ 

अआ यं हस्ते न खादिनं शिशं जातं न बिभ्रति । विशामम्निं स्वध्वरम्‌ ४० 
प्र देवं देववीतये भर॑ता वसुवित्तमम्‌ । आ स्वे योनौ नि षीदतु ४१ 

आ जातं जातवेदसि प्रियं शिंशीतातिंथिम्‌ । स्योन आ गृहपतिम्‌ ४२ 
अग्नै युच्त्वा हि ये तवाऽश्वांसो देव साधव॑ः । अरं वह॑न्ति मन्ये ४३ 
अच्छा नो याह्या वंहा ऽभि प्रयांसि वीतये । आ देवान्‌ त्सोम॑पीतये ४४ 
उर्दग्ने भारत झुम दर्जस्त्रेण दविद्युतत्‌ । शोचा वि भाह्यजर ४५ 

वीती यो देवं मर्तो दुवस्ये दम्रिमीळीताध्वरे हविष्मान्‌ । 

होतारं सत्ययजं रोदस्यो रुत्तानह॑स्तो नम॒सा विवासेत्‌ ४६ 

आ तें अम्र अचा हविर्हदा तृष्टं भ॑रामसि । 

ते तै भवन्तूक्षण ऋषभासों वशा उत ४७ 

अग्निं देवासो अग्रि यमिन्धते वृत्रहन्त॑मम्‌ । 

येना वसून्याभृता तूळहा रक्षांसि वाजिर्ना ४५ 


षष्ठोऽध्यायः 
० १-२ 


(१७) सप्तदशं सूक्तम्‌ 

(१-१५) पञ्चदशर्चस्यास्य सूक्तस्य बार्हस्पत्यो भरद्वाज अृषिः । इन्द्रौ देवता । 
(१-१४) प्रथमादिचतुर्दशचां त्रिष्टुप्‌, (१५) पञ्चदश्याश्च द्विपदा त्रिष्टुप्‌ छन्दसी 

पिबा सोममभि यर्मुग्र तर्द॑ ऊर्व गव्यं महिँ गृणान इन्द्र । 

वि यो धृष्णो वधिषो वजहस्त विश्वा वृत्रम॑मित्रिया शर्वोभिः १ 

स ईं पाहि य औजीषी तरुत्रो यः शिप्रवान्‌ वृषभो यो म॑तीनाम्‌ । 

यो गोत्रभिद्‌ व॑जभुद्‌ यो हरिष्ठाः स इन्द्र चित्राँ अभि तृन्धि वाजान्‌ २ 

एवा पाहि प्रत्था मन्द॑तु त्वा श्रुधि ब्रह्म॑ वावृधस्वोत गीर्भिः । 

आविः सूर्य॑ कृणुहि पीपिहीषो जहि शर्त्ररैभि गा ईन्द्र तृन्धि ३ 

ते त्वा मदां बृहदिन्द्र स्वधाव इमे पीता उक्षयन्त द्युमन्तम्‌ । 

म॒हामर्नूनं तवसं विभूति मत्सरासो जर्हषन्त प्रसाह॑म्‌ ४ 

येभिः सर्यमषर्स मन्दसानो ऽवांसयोऽपं टूळहानि दर्द्र॑त्‌ । 

महामद्रिं परि गा इन्द्र सन्तं नृत्था अच्युतं सदसस्परि स्वात्‌ ५ 

तव क्रत्वा तव तद्‌ दंसर्नाभि रामासु पक्वं शच्या नि दींघः । 

भ्रौगोर्दर उस्त्रियाभ्यो वि दृव्व्हो दूर्वाद्‌ गा अंसृजो अङ्गिरस्वान्‌ ६ 

पप्राथ च्ञां महि दंसो व्यश्वी मुप द्यामृष्वो बृहदिन्द्र स्तभायः । 

अर्धारयो रोदसी देवपत्रे प्रले मातरा यह्वी ऋतर्स्य ७ 

अर्घ त्वा विश्वे पुर इन्द्र देवा एक॑ तवस॑ दधिरे भराय । 

अदैवो यदभ्यौहिष्ट देवान्‌ त्स्वर्षाता वुणत इन्द्रमत्र ८ 

अध द्योश्वित्‌ ते अप सा नु वर्जाद्‌ द्वितान॑मद्‌ भियसा स्वस्य॑ मन्योः । 

अहिं यदिन्द्रो अभ्योह॑सानं नि चिद्‌ विश्वार्यः शयर्थे ज॒घान॑ ६ 

अघ त्वष्टा ते मह उग्र वज्रं सहस्त्रभृष्टि ववृतच्छताश्रिम्‌ । 

निर्काममरम॑णसं येन॒ नर्वन्तमहिं सं पिणगृजीषिन्‌ १० 

वर्धान्‌ यं विश्वै मरुतः स॒जोषाः पर्चच्छतं म॑हिषाँ ईन्द्र तभ्यम्‌ । 

पूषा विष्णुस्त्रीणि सरांसि धावन्‌ वृत्रहणं मदिरमंशुमस्मै ११ 

आ चोदो महिं वृतं नदीनां परिष्ठितमसृज ऊर्मिमपाम्‌ । 

तासाम प्रवतं इन्द्र पन्थां प्रार्दयो नीचीरपस॑ः समुद्रम्‌ १२ 

एवा ता बिश्वा चकृवांसमिन्द्र॑ महामुग्रमजुर्यं सहोदाम्‌ । 

सुवीरं त्वा स्वायुधं सुवज मा ब्रह्म नव्यमवसे ववृत्यात्‌ १३ 

स नो वाजाय श्रव॑स इषे च॑ राये धेहि द्युमर्त इन्द्र विप्रान्‌ । 

भरद्वाजे नृवर्त इन्द्र सूरीन्‌ दिवि च॑ स्मैधि पार्ये न इन्द्र १४ 

अया वाजँ देवर्हितं सनेम मदेम शतहिमाः सुवीराः १५ 


(१८) अ्रष्टादशं सूक्तम्‌ 
(१-१५) पञ्चदशर्चस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 
तमु ष्टहि यो अ्रभिर्भूत्योजा वन्वन्नर्वातः पुरुहूत इन्द्रः । 
अ्रषाळहमुग्रं सह॑मानमाभि रगीभिवैर्धं वृषभं च॑र्षणीनाम्‌ १ 
स युध्मः सत्वां खजकृत्‌ समद्रा तुविम्रक्षो न॑दनुमाँ ऋजीषी । 
बृहद्रैणुश्चयव॑नो मानुषीणामेकः कृष्टीनाम॑भवत्‌ सहावा २ 
त्वं ह नु त्यद॑दमायो दस्यूँ रेकः कृष्टीर॑बनोरार्याय । 
अस्तिं स्विन्नु वीर्य तत्‌ त॑ इन्द्र न स्विदस्ति तढ़ंतृथा वि वोचः ३ 
सदिद्धि ते तुविजातस्य मन्ये सह॑ः सहिष्ठ तुरतस्तुरस्यं । 
उग्रमुग्रस्य॑ तवसस्तवीयो <रैश्रस्य रघतुरो बभूव ४ 
तन्नः प्रं सरूयम॑स्तु युष्मे इत्था वद॑द्धिर्वलम ङ्गिंरोभिः । 
हन्न॑च्युतच्युद्‌ दस्मेषर्यन्त मृणोः पुरो वि दुरों अस्य विश्वाः ५ 
स हि धीभिर्हव्यो अ्रस्त्युग्र ईशानकृन्म॑हति व॑त्रतूर्ये । 
स तोकसाता तन॑ये स व॒जी वितन्तसार्य्या अभवत्‌ समत्सु ६ 
स मज्मना जनिम मार्नुषाणा ममर्त्येन नाम्नाति प्र सर्स्तै । 
स द्युम्नेन स शर्वसोत राया स वीर्येण नृतमः समोकाः ७ 
स यो न मुहे न मिथू जनो भूत्‌ सुमन्तुनामा चुर्मुरिं धुनिं च । 
वृणक्‌ पिप्रुं शम्ब॑रं शुष्णमिन्द्रः पुरां च्योबा्य शयर्थाय नू चित्‌ ८ 
उदाव॑ता त्वक्न॑सा पन्य॑सा च वृत्रहत्याय रथ॑मिन्द्र तिष्ठ । 
घिष्व वज्रं हस्त आ दैक्षिणत्रा ऽभि प्र म॑न्द पुरुदत्र मायाः € 
अग्निर्न शुष्कं वर्नमिन्द्र हेती रक्षो नि धच्त्यशनिर्न भीमा । 
गम्भीरय आष्वया यो रुरोजा ध्वांनयद्‌ दुरिता दम्भर्यञ्च १० 
आ सहस्त्रं पथिभिरिन्द्र राया तुर्विद्युँ्न तुविवाजेभिरर्वाक्‌ । 
याहि सूनो सहस्रो यस्य नू चिददेव ईशे पुरुहूत योता: ११ 
प्र तुविद्युम्नस्य स्थविरस्य घृष्वेर्दिवो र॑रप्शे महिमा पृथिव्याः । 
नास्य शत्रुर्न प्रतिमान॑मस्ति न प्रतिष्ठिः पुरुमायस्य सह्योः १२ 
प्र तत्‌ तें अद्या कर॑णं कृतं भूत्‌ कुत्सं यदायुम॑तिथिग्वम॑स्मै । 

पुरू सहस्रा नि शिशा अभि ज्ञा म॒त्‌ तूर्व॑याणं घूषता निनेथ १३ 
अनु त्वाहिँघ्रे अर्थ देव देवा मदन्‌ विश्वै कवित॑मं कवीनाम्‌ । 
करो यत्र वरिंबो बाधिताय॑ दिवे जनाय त॒न्वे गृणानः १४ 

अनु द्यार्वापृथिवी तत्‌ त ओजो ऽमर्त्या जिहत इन्द्र देवाः । 

कृष्वा कृलो अकृतँ यत्‌ ते अस्त्यु कथं नवीयो जनयस्व य॒ज्ञैः १५ 


(१६) एकोनविंशं सूक्तम्‌ 
(१-१३) त्रयोदशर्चस्यास्य सूक्तस्य बार्हस्पत्यो भरद्वाज ऋषिः । इन्द्रो देवता । 
त्रिष्टुप्‌ छन्दः 
म॒हाँ इन्द्रो नृवदा चर्षणिप्रा उत द्विबर्हा अमिनः सहोभिः । 
अस्मद्रथग्वावृधे वीर्यायोरुः पृथुः सुकृतः कर्तृभिर्भूत्‌ १ 
इन्द्रमेव घिषर्णा सातये धाद्‌ बृहन्तमृष्वमजरं युवानम्‌ । 
अरषाळहेन शव॑सा शूशवांस सद्यश्चिद यो वावृधे असामि २ 
पथ्‌ करस्त्रां बहला गर्भस्ती अस्मद्रचशक सं मिमीहि श्रवांसि । 
सूथेव॑ पश्वः पशपा दमूना अस्माँ इन्द्राभ्या व॑वृत्स्वाजो ३ 
तं व इन्द्र॑ चतिन॑मस्य शाकै रिह नूनं वांजयन्तों हुवेम । 
यर्था चित्‌ पूर्वे जरितारं आसु रनेद्या अनवद्या अरिष्टाः ४ 
धृतब्रतो धनदाः सोर्मवृद्धः स हि वामस्य वर्सुनः पुरुक्षुः । 
सं ज॑ग्मिरे पथ्याई रायो अस्मिन्‌ त्समुद्रे न सिन्ध॑वो याद॑मानाः ५ 
शर्विष्ठ॑ न आ भ॑र शर शव ओजिष्ठमोजो अभिभूत उग्रम्‌ । 
विश्वा द्युम्ना वृष्णया मानुषाणामस्मभ्यं दा हरिवो मादयध्यै ६ 
यस्ते मर्दः पृतणाषाव्ठम॑श्र इन्द्र तं न आ भर शूशवांस॑म्‌ । 
येन॑ तोकस्य तन॑यस्य सातौ म॑सीमहिं जिगीवांसस्त्वोताः ७ 
आ नों भर वर्षणं शुष्म॑मिन्द्र धनस्पृतं शशवांस सुदक्ष॑म्‌ । 
येन वंसाम पृर्तनास शत्रन तवोतिभिरुत जामीरँजांमीन्‌ ८ 
आ ते शुष्मों वृषभ एंतु पश्चा दोत्तराद॑धरादा पुरस्तात्‌ । 
आ विश्वतां अभि समेंत्वर्वा ङिन्द्र दयुम्नं स्व॑वंद्धेह्यस्मे € 
नुवत्‌ त॑ इन्द्र नृत॑माभिरूती व॑सीमहि वामं श्रोम॑तेभि 
ईक्षे हि वस्व॑ उभयंस्य राजन्‌ धा रहल महिं स्थूरं बृहन्तम्‌ १० 
म॒रुत्व॑न्तं वृषभं वावृधान मर्कवारिं दिव्यं शासमिन्द्रम्‌ । 

विश्वासाहमवसे नूर्तनायो ग्रं सहोदामिह तं ह॑वेम ११ 

जर्न वज्रिन्‌ मर्हि चिन्मन्यमान मेभ्यो नृभ्यो रन्धया येष्वस्मिं । 
अधा हि त्वां पृथिव्यां शूर॑सातौ हवामहे तन॑ये गोष्वप्सु १२ 
बयं त॑ एभिः पुरुहत सरूयैः शत्रोः शत्रोरुत्तर इत्‌ स्याम । 

घ्नन्तो वृत्राण्युभयानि शूर राया म॑देम बृहता त्वोतांः १३ 


(२०) विंशं सूक्तम्‌ 
(१-१३) त्रयोदशर्चस्यास्य सूक्तस्य बार्हस्पत्यो भरद्वाज ऋषिः । इन्द्रो देवता । 
(१-६, ८-१३) प्रथमादितृचद्वयस्याष्टम्यादितृचङ्टयस्य च त्रिष्टुप्‌, (७) सप्तम्याश्च 
विराट्‌ छन्दसी 
द्यौर्न य इन्द्राभि भूमार्यस्तस्थौ रयिः शव॑सा पृत्सु जर्नान्‌ । 
तं न॑ः सहस्त्र॑भरमुर्वरासां द॒द्धि सूनो सहसो वूत्रतुर॑म्‌ १ 
दिवो न तुभ्यमन्विन्द्र सत्रा ऽसुर्यं देवेभिर्घायि विश्वम्‌ । 
अहिं यद्‌ वृत्रमपो व॑त्रिवांसं हन्न॑जीषिन्‌ विष्णुंना सचानः २ 
तूर्बन्नोजीयान्‌ तवसस्तवीयान्‌ कृतब्रह्यन्द्रौ वृद्धम॑हाः । 
राजांभवन्मर्धुनः सोम्यस्य विश्वासां यत्‌ पुरां दर्बुमाव॑त्‌ ३ 
श॒तैर॑पद्रन्‌ पणय इन्द्रात्र दशाौणये कवयेऽर्कसांतौ । 
वधेः शुष्ण॑स्याशुष॑स्य मायाः पित्वो नारिरेचीत्‌ किं चन प्र ४ 
महो द्रुहो अर्प विश्वार्यृ धायि बञ्जस्य यत्‌ पत॑ने पादि शुष्ण॑ः । 
उरु ष सरथं सार॑थये करिन्द्रः कुत्साय सूर्यस्य सातौ ५ 
प्र श्येनो न म॑दिरमंशुम॑स्मै शिरों दासस्य नमुचेर्मथायन्‌ । 
प्रावन्नमीं साप्यं ससन्तं पृणग्राया समिषा सं स्वस्ति ६ 
वि पिप्रोरहिमायस्य टूळ्हाः पुरा वञ्जिञ्छव॑सा न द॑र्दः । 
सुदामन्‌ तद्‌ रेक्णो अप्रमृष्य मृजिश्वने दात्रं दाशुषे दाः ७ 
स बॅतसं दशमायं दर्शोणिं तूतुजिमिन्द्रः स्वभिष्टिसुम्नः । 
आ तुग्रं शश्वदिभं द्योतनाय मातुर्न सीमुर्प सृजा इयध्यै ८ 
स ई स्पृधो बनते अप्रतीतो बिभ्रद्‌ वज्रं वृत्रहणं गभ॑स्तौ । 
तिष्ठद्धरी अध्यस्तेव गर्ते वचोयुजां वहत इन्द्र॑मृष्वम्‌ € 
सनेम॒ तेऽव॑सा नव्य॑ इन्द्र प्र पूरव॑ः स्तवन्त एना य॒ज्ञैः । 
सप्त यत्‌ पुरः शर्म शार॑दीर्द दन्‌ दासीः पुरुकुत्साय शिक्नन्‌ १० 

त्वं वृध इन्द्र पूर्व्यो भू-र्वरिवस्यन्नुशर्ने काव्यार्य । 

परा नव॑वास्त्वमनुदेय॑ महे पित्रे ददाथ स्वं नपांतम्‌ ११ 

त्वं धुनिरिन्द्र धुर्निमती ऋऋणोरपः सीरा न स्त्रव॑न्तीः । 

प्र यत्‌ स॑मुद्रमति शूर पर्षि पारयां तुर्वशं यदं स्वस्ति १२ 

तव॑ ह त्यदिन्द्र विश्व॑माजौ स॒स्तो धुनीचुमुरी या ह सिष्व॑प्‌ । 
दीदयदित्‌ तुभ्यं सोमेभिः सुन्वन्‌ दभीतिरिध्मर्भतिः पक्थ्यश्कैः १३ 


(२१) एकविंशं सूक्तम्‌ 


(१-१२) द्वादशर्चस्यास्य सूक्तस्य बार्हस्पत्यो भरद्वाज ऋषिः । (१-८, १०, १२) 
प्रथमाद्यष्टर्चां दशमीद्वादश्योश्चन्द्रः, (६, ११) नवम्येकादश्योश्च विश्वै देवा देवताः । 
त्रिष्टुप्‌ छन्दः 


इमा उ त्वा पुरुतर्मस्य कारो रहठर्य बीर हव्या हवन्ते । 

धियो रथेष्ठामजरं नवीयो रयिर्विभृतिरीयते वचस्या १ 

तमुं स्तुष इन्द्रं यो विदानो गिर्वाहसं गीर्भिर्यज्ञवृंद्धम्‌ । 

यस्य दिवमति मह्या पंथिव्याः पुरुमायस्य रिरिचे महित्वम्‌ २ 
स इत्‌ तमोंऽवयुनं ततन्वत्‌ सूर्येण व॒युर्नबञ्चकार । 

कदा ते मर्ता अ्रमृत॑स्य धामे र्यक्षन्तो न मिनन्ति स्वधावः ३ 
यस्ता चकार स कुर्ह स्विदिन्द्रः कमा जन॑ चरति कार्सु विक्षु । 
कस्ते य॒ज्ञो मन॑से शं वराय को अर्क इन्द्र कतमः स होता ४ 
इदा हि ते वेविषतः पुराजाः प्रासं आसुः पंरुकृत्‌ सखांयः । 
ये मंध्यमास॑ उत नूत॑नास उतावमस्य॑ पुरुहृत बोधि ५ 

तं पृच्छन्तोऽव॑रास॒ः पराणि प्रत्ना त॑ इन्द्र श्रुत्यानु येमुः । 
अर्चामसि वीर ब्रह्मवाहो यादेव विद्म तात्‌ त्वां म॒हान्त॑म्‌ ६ 
अभि त्वा पाजों रक्सो वि त॑स्थे महिं जज्ञानमभि तत्सु तिष्ठ । 
तव॑ प्रतेन युज्येन सख्या वजेण धृष्णो अप ता नुंदस्व ७ 

स तु श्रुधीन्द्र नूतनस्य ब्रह्मणयतो वीर कारुधायः । 

त्वं ह्याई॑पिः प्रदिक्रिं पितृणां शश्व॑द्‌ नभूथ॑ सुहव एष्टौ ८ 
प्रोतये वरुणं मित्रमिन््र॑ मरुत॑ः कृष्वाव॑से नो अद्य । 

प्र पूषणं विष्णुंमम्रिं पुर॑धिं सवितारमोष॑धीः पर्वतांश्च ६ 

इम उ त्वा पुरुशाक प्रयज्यो जरितारो अ्रभ्यर्चन्त्यकैः । 

श्रुधी हवमा हंवतो हवानो न त्वावाँ अ्रन्यो अमृत त्वर्दस्ति १० 
नू म आ वाचमुर्प याहि विद्वान्‌ विश्वैभिः सूनो सहस्रो यज॑त्रैः । 
ये ग्रग्रिजिह्ा ऋतसार्प आसु र्ये मनुं चक्ररुपरं दसाय ११ 

स नों बोधि पुरएता सुगेष्‌ त दुर्गेषु पथिकृद्‌ विदान 

ये अश्र॑मास उरवो वहिष्ठा स्तेभिर्न इन्द्राभि व॑क्षि वाज॑म्‌ १२ 


(२२) द्वाविंशं सूक्तम्‌ 
(१-११) एकादशर्चस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 

य एक इद्धव्यश्वर्षणीना मिन्द्रं तं गीर्भिरभ्यर्च आभिः । 
यः पत्यते वृषभो वृष्णयांवान्‌ त्सत्यः सत्वां पुरुमायः सह॑स्वान्‌ १ 
तर्मु नः पूर्वे पितरो नव॑ग्वाः सप्त विप्रासो अभि वाजर्यन्तः । 
नक्षद्दाभं तर्तुरिं पर्वतेष्ठा मद्रोघवाचं मतिभिः शर्विष्ठम्‌ २ 
तमीमह इन्द्रमस्य रायः पुरुवीर॑स्य नृवत॑ः पुरुक्षोः । 
यो अ्स्कंधोयरजरः स्व॑र्वान्‌ तमा भ॑र हरिवो मादयध्यै ३ 
तन्नो वि वोचो यदि ते परा चिं जरितार आनशः सम्रमिन्द्र । 
कस्त भागः किं यों दुध्र खिद्ठः पुरुहृत पुरूवसो5सुरघः ४ 

प॒च्छन्ती वजहस्तं रथेष्ठा मिन्द्रं वेपी वक्वरी यस्य नू गीः 
त॒विग्राभं तुविकर्मि रभोदां गातुमिषे नक्षते तम्रमच्छ ५ 
अया ह त्यं मायर्या वावृधानं म॑नोजुर्वा स्वतवः पर्वतेन । 
अ्रच्युता चिद्‌ वीळिता स्वोजो रुजो वि दृव्ठहा धृषता विंरपृशिन्‌ ६ 
तं वो धिया नव्य॑स्या शविष्ठं प्रत प्रवत्‌ परितंसयध्यै । 
स नों वक्षदनिमानः सुवह्ये द्रो विश्वान्यति दुर्गहाणि ७ 
आ जनांय द्रुहणे पार्थिवानि दिव्यानि दीपयोऽन्तरिक्षा । 
तपां वृषन्‌ विश्वतः शोचिषा तान्‌ ब्रह्मद्विषे शोचय ज्ञामपश्च ८ 
भुवो जन॑स्य दिव्यस्य राजा पार्थिवस्य जर्गतस्त्वेषसंटूक्‌ । 
धिष्व वज्रं दक्षिण इन्द्र हस्ते विश्वां अजुर्य दयसे वि मायाः ६ 
आ संयत॑मिन्द्र णः स्व॒स्तिं शात्र॒तूर्याय बृहतीमर्मृध्याम्‌ । 
यया दासान्यार्याणि वृत्रा करों वजिन्‌ सुतुका नाह॑षाणि १० 


> णा 


स नों नियुरद्धिः पुरुहत बेधो विश्ववाराभिरा गहि प्रयज्यो । 

न या अदेवो वरते न देव आभिर्याहि तूयमा मंद्र्थद्रिक ११ 


(२३) त्रयोविंशं सूक्तम्‌ 
(१-१०) दशर्चस्यास्य सूक्तस्य बाह॑स्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 
सुत इत्‌ त्वं निर्मिश्ल इन्द्र सोमे स्तोमे ब्रह्मणि शस्यमान उक्थे । 
यद्‌ वां युक्ताभ्यां मघवन्‌ हरिँभ्यां बिश्रद्‌ वज्रं बाह्वोरिन्द्र यासि १ 
यद्‌ बा दिवि पार्ये सुष्विमिन्द्र वृत्रहत्येऽवसि शूर॑सातौ । 
यद वा दक्षस्य बिभ्युषो अर्बिभ्य दर॑न्धयः शर्धत इन्द्र दस्यून्‌ २ 
पार्ता सुतमिन्द्रो अस्तु सोम॑ प्रणेनीरुग्रो जरितारमूती । 
कर्ता वीराय सुष्व॑य उ लोकं दाता वर्स स्तुव॒ते कीरये चित्‌ ३ 
गन्तेयान्ति सवना हरिभ्यां बभ्रिर्वज्रं पपिः सोम ददिर्गाः । 
कर्ता वीरं नर्य सर्ववीरं श्रोता हव॑ गृणतः स्तोमवाहाः ४ 
अस्मै व॒यं यद्‌ वावान तद्‌ विंविष्म इन्द्राय यो नः प्रदिवो अपस्कः । 
स॒ते सोमे स्तुमसि शंसंदुक्थे न्द्राय ब्रह्म वर्धनं यथार्सत्‌ ५ 
ब्रह्माणि हि च॑कृषे वर्धनानि ताव॑त्‌ त इन्द्र मतिभिर्विविष्मः । 
सुते सोमे सुतपाः शंत॑मानि रान्द्रयां क्रियास्म॒ वक्ञ॑णानि य॒ज्ञैः ६ 
स नों बोधि पुरोळाशं ररांणः पिबा तु सोमं गोअृजीकमिन्द्र । 
एदं ब॒र्हिर्यज॑मानस्य सीदो रुं कधि त्वायत उ लोकम्‌ ७ 
स म॑न्दस्वा ह्यनु जोष॑मुग्र प्र त्वा यज्ञास इमे अश्नुवन्तु । 
प्रेमे हवासः पुरुहूतमस्मे आ त्वेयं धीरव॑स इन्द्र यम्याः ८ 
तं व॑ः सखायः सं यथां सुतेषु सोमेभिरीं पृणता भोजमिन्द्रम्‌ । 
कुवित्‌ तस्मा अस॑ति नो भराय न सुष्विमिन्द्रोऽव॑से मृधाति ६ 
एवेदिन्द्रः सृते अंस्तावि सोमें भरद्वाजेषु क्षय॒दिन्म॒घोन॑ः । 
असद्‌ यर्था जरित्र उत सूरिरिन्द्रो रायो विश्ववारस्य दाता १० 


तृतीयोऽनुवाकः 
सू० २४ ।४३ 


(२४) चतुर्विंशं सूक्तम्‌ 

(१-१०) दशर्चस्यास्य सूक्तस्य बाह॑स्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 

वृषा मद इन्द्रे श्‍लोक उक्था सचा सोमेषु सुतपा अृजीषी । 
अर्चत्र्यो मघवा नृभ्य उक्थै रुक्तो राजा गिरामज्षितोतिः १ 
ततुरिर्वीरो नर्यो विचेताः श्रोता हव॑ गुणत उर्व्यूतिः । 
वसुः शंसों नरां कारुधाया वाजी स्तुतो विदर्थे दाति वाज॑म्‌ २ 
अक्षो न चक्रयोः शूर बृहन्‌ प्र ते मह्या रिरिचे रोद॑स्योः । 
वृक्षस्य नु तें पुरुहूत वया ठ्यूई॑तयों रुरुहरिन्द्र पूर्वीः ३ 
शचीवतस्ते पुरुशाक शाका गर्वामिव स्त्नुतर्यः संचर॑णीः । 
वत्सानां न तन्तय॑स्त इन्द्र दाम॑न्वन्तो अदामानः सुदामन्‌ ४ 
अन्यदद्य कर्वरमन्यदु श्यो ऽसंज्च सन्मुर्हराचक्रिरिन्द्रः । 
मित्रो नो अत्र वरुणश्च पूषा ऽयो वशंस्य पर्येतास्ति ५ 
वि त्वदापो न पर्वतस्य पृष्ठा दुक्थेभिरिन्द्रानयन्त यज्ञैः । 
तं त्वाभिः सुष्टतिभिर्वाजर्यन्त आजिं न ज॑ग्मुर्गिर्वाहो अश्वाः ६ 
न यं जर॑न्ति शरदो न मासा न द्याव इन्द्रमवकर्शर्यन्ति । 
वृद्धस्य चिद्‌ वर्घतामस्य तनूः स्तोर्मेभिरुक्थैश्व शस्यमाना ७ 
न वीळवे नम॑ते न स्थिराय न शर्धते दस्युजूताय स्तवान्‌ । 
अज्जा इन्द्रस्य गिरयश्चिदृष्वा गम्भीरे चिद्‌ भवति गाधमंस्मै ८ 
गम्भीरेण न उरुणामत्रिन्‌ प्रेषो य॑न्धि सुतपावन्‌ वाजान्‌ । 
स्था ऊ षु ऊर्ध्व ऊती अरिषण्य ब्क्तोवरयुष्टौ परितक्म्यायाम्‌ € 
सच॑स्व नायमव॑से अभीकं इतो वा तमिन्द्र पाहि रिषः । 
अमा चैनमर॑णये पाहि रिंषो मदेम शतहिमाः सुवीराः १० 


(२५) पञ्चविंशं सूक्तम्‌ 
(१-६) नवर्चस्यास्य सूक्तस्य बार्हस्पत्यो भरद्वाज ऋषिः । इन्द्रो देवता । त्रिष्टुप्‌ 
छ्न्दः 
या त॑ ऊतिर॑व॒मा या परमा या मंध्यमेन्द्र शुष्मिन्नस्ति । 
ताभिरू षु बत्रहत्येऽवीर्न एभिश्च वाजैर्महान्‌ न॑ उग्र १ 
आभिः स्पृधो मिथतीररिंषणय ब्रमित्र॑स्य व्यथया मन्युमिन्द्र । 
आभिर्विश्वा अभियुजो विर्घूची रार्याय विशोश्व तारीर्दासीः २ 

इन्द्र॑ जामय॑ उत येऽजामयो ऽर्वाचीनासों वनुषां युयुजे । 
त्वमेषां व्रिथुरा शवांसि जहि वृष्ण्यानि कृणुही पराचः ३ 
शूरो वा शूर॑ वनते शारीरे स्तनूरुचा तरुषि यत्‌ कृणवते । 
तोके वा गोषु तन॑ये यदप्सु वि क्रन्द॑सी उर्वरासु ब्रवैते ४ 
नहि त्वा शूरो न तुरो न धृष्णु र्न त्वां योधो मन्य॑मानो युयोध । 
इन्द्र नकिष्ट्टा प्रत्य॑स्त्येषां विश्वा जातान्यभ्यसि तानि ५. 

स प॑त्यत उभयोर्नृम्णम॒यो र्यदी वेधसः समिथे हव॑न्ते । 

वृत्रे वां म॒हो नृवति चये वा व्यच॑स्वन्ता यर्दि वितन्तसैते ६ 
अध॑ स्मा ते चर्षणयो यदेजा निन्द्र॑ त्रातोत भ॑वा वरूता । 
अस्माकासो ये नूर्तमासो ्रर्य इन्द्र सूरयो दधिरे पुरो नं: ७ 
अनु ते दायि म॒ह ईन्द्रियाय॑ सत्रा ते विश्वमन॑ वृत्रहत्ये । 

अन॑ क्षत्रमनु सहों यजत्रे न्द्रं देवेभिरनं ते नृषह्ये ८ 

एवा नः स्पृधः सम॑जा सम त्स्विन्द्र॑ रारन्धि मिथतीरदेवीः । 
विद्याम वस्तोरब॑सा गृणन्तो भरद्वाजा उत त॑ इन्द्र नूनम्‌ & 


(२६) षड्विंशं सूक्तम्‌ 
(१-८) अष्टर्चस्यास्य सूक्तस्य बाह॑स्पत्यो भरद्वाज आषिः । इन्द्रो देवता । 
त्रिष्टुप्‌ छन्दः 
श्रुधी न॑ इन्द्र हर्यामसि त्वा महो वाज॑स्य सातौ वावृषाणाः । 
सं यद्‌ विशोऽरय॑न्त शूर॑साता उग्रं नो ऽवः पार्ये अहन्‌ दाः १ 
त्वां वाजी ह॑वते वाजिनेयो महो वाज॑स्य गर्ध्यस्य सातौ । 
त्वां वृत्रेष्विन्द्र सत्प॑तिं तरुत्रं त्वां चष्टे मुष्टिहा गोषु युध्यन्‌ २ 
त्वं कविं चोंदयोऽर्कसातौ त्वं कुत्साय शुष्णं दाशुषे वर्क । 
त्वं शिरों अमर्मणः पराहन्नतिथिग्वाय शंस्यं करिष्यन्‌ ३ 
त्वं रथं प्र भरो योधमृष्वमावो युध्य॑न्तं वृषभं दश॑द्युम्‌ । 
त्वं तुग्रं वेतसवे सचाहन्‌ त्वं तुजि गृणन्तमिन्द्र तूतोः ४ 
त्वं तदुक्थमिन्द्र बर्हणा कः प्र यच्छता सहस्त्रां श्र दर्षि । 
अव॑ गिरेर्दासं शम्ब॑रं हन्‌ प्रावो दिवोदासं चित्राभिरूती ५ 
त्वं श्रद्धाभिर्मन्दसानः सोमै र द॑भीर्तये चुर्मुरिमिन्द्र सिष्वप्‌ । 
त्वं रजिं पिठीनसे दशस्यन्‌ षष्टिं सहस्रा शच्या सर्चाहन्‌ ६ 

अहं चन तत्‌ सूरिभिरानश्यां तव ज्यार्यं इन्द्र सुम्रमोर्जः । 

त्वया यत्‌ स्तवन्ते सधवीर वीरास्त्रिवरूथेन नहंषा शविष्ठ ७ 
वयं तै अस्यामिन्द्र द्युम्नह॑तौ सखायः स्याम महिन प्रेष्ठाः । 
प्रात॑र्दनिः चत्रश्रीरस्तु श्रेष्ठो घने वृत्राणां स॒नये धर्नानाम्‌ ८ 


(२७) सप्तविंशं सूक्तम्‌ 


(१-८) अष्टर्चस्यास्य सूक्तस्य बाह॑स्पत्यो भरद्वाज आृषिः । (१-७) 
प्रथमादिसपर्चामिन्द्रः, (८) अष्टम्याश्व चायमानस्याभ्यावर्तिनो दानं देवते । 
त्रिष्टुप्‌ छन्दः 


किम॑स्य मदे किम्ब॑स्य पीता विन्द्रः किम॑स्य सरूये च॑कार । 
रणां वा ये निषदि किं ते अस्य पुरा विविद्रे किमु नूर्तनासः १ 
सद॑स्य मदे सईसस्‍्य पीता विन्द्रः सद॑स्य सख्ये च॑कार । 

रणां वा ये निषदि सत्‌ ते अस्य पुरा विविद्रे सदु नूतनासः २ 
नहि नु ते महिमन॑ः समस्य॒ न म॑घवन्‌ मघवत्त्वस्य॑ विद्य । 

न रार्ध॑सोराधसो नूर्तनस्ये न्द्र नकिर्ददृश इन्द्रियं त॑ ३ 

एतत्‌ त्यत्‌ त॑ इन्द्रियर्मचेति येनाव॑धीर्वरशिखस्य शेर्षः । 
वञ्जस्य यत्‌ ते निह॑तस्य शुष्मांत्‌ स्वनाच्चिंदिन्द्र परमो द॒दार॑ ४ 
वधीदिन्द्रों वरशिंखस्य शेषो ऽभ्यावर्तिने चायमानाय शिर्क्षन्‌ । 
वृचीवतो यद्धरियूपीयायां हन्‌ पूर्वे अर्ध भियसापरो दर्त्‌ ५ 
त्रिंशच्छतं वर्मिण इन्द्र साकं य॒व्याव॑त्यां पुरुहूत श्रव॒स्या । 
वृचीव॑न्तः शर॑वे पर्त्यमानाः पात्रा भिन्दाना न्यर्थान्यायन्‌ ६ 
यस्य गारवांवरुषा सूयवस्यू अन्तरू षु चर॑तो रेरिहाणा । 

स सूञ्ज॑याय तुर्वशं परादाद्‌ वृचीव॑तो दैबवाताय शिक्षन्‌ ७ 
डया अग्रे रथिनो विंशतिं गा व॒धूम॑तो मघवा मह्य॑ सम्राट्‌ । 
अभ्यावर्ती चायमानो द॑दाति दूणाशेयं दर्त्निणा पार्थवार्नाम्‌ ८ 


(२८) अष्टाविंशं सूक्तम्‌ 
(१-८) अष्टर्चस्यास्य सूक्तस्य बार्हस्पत्यो भरद्वाज ऋषिः । (१, ३-७) 
प्रथमर्चस्तृतीयादिपञ्चानाञ्च गावः, (२, ८) ड्टितीयाष्टम्योरिन्द्रो गावो वा देवताः । 
(१, ५-७) प्रथमर्चः पञ्चम्यादितृचस्य च त्रिष्टुप्‌, (२-४) द्वितीयादितृचस्य 

जगती, (८) ग्रष्टम्याश्चानुष्टप्‌ छन्दांसि 
आ गावो अग्मन्नुत भद्र्मक्रन्‌ त्सीदन्तु गोष्ठे रणयन्त्वस्मे । 
प्रजाव॑ती | स्य रिन्द्राय | 
प्रजावतीः पुरुरूपा इह स्यु पूर्वीरुषसो दुहानाः १ 
इन्द्रो यज्च॑ने पृणते च॑ शिक्ष त्युपेद्‌ ददाति न स्वं मुंषायति । 
भूयोभूयो रयिमिद॑स्य वर्धय नर्भिने खिल्ये नि द॑धाति देवयुम्‌ २ 
न ता नंशन्ति न द॑भाति तस्क॑रो नासामामित्रो व्यथिरा द॑धर्षति । 
देवाँश्च याभिर्यजते ददाति च ज्योगित्‌ ताभिः सचते गोर्पतिः सह ३ 
LN रेणुककाटो k | 
न ता अवा रे अश्नृते न संस्कृतत्रमुप यन्ति ता अभि । 
उरुगायमभयं तस्य ता अनु गावो मर्तस्य वि चरन्ति यज्व॑नः ४ 
गावो भगो गाव इन्द्रो मे अच्छान्‌ गावः सोम॑स्य प्रथमस्यं भक्षः । 
इमा या गावः स ज॑नास इन्द्र॑ इच्छामीद्धदा मर्नसा चिदिन्द्रम्‌ ५ 
यूयं गावो मेदयथा कृशां चिदश्रीरं चित्‌ कृणुथा सुप्रतीकम्‌ । 
भद्रं गृहं कृणुथ भद्रवाचो बृहद्‌ वो वय उच्यते सभार्स ६ 
प्रजार्व॑तीः सूयव॑सं रिशन्तीः शद्धा अपः संप्रपाणे पि्बन्ती 
मा ब॑ स्तेन ईशत माघशंसः परि वो हेती रुद्रस्य बुज्याः ७ 
उपेदर्मुपपर्चन मास॒ गोघूर्प पच्यताम्‌ । 
| | 
उर्प ऋषभस्य रेत स्युपन्द्र तव वीर्ये ८ 
सप्तमोञ्ध्यायः 
व० १०३८ 


(२६) एकोनत्रिंशं सूक्तम्‌ 
(१-६) षडचस्यास्य सूक्तस्य बार्हस्पत्यो भरद्वाज क्रृषिः । इन्द्रौ देवता । 
त्रिष्टुप्‌ छन्दः 
इन्द्र॑ वो नर॑ः स॒रूयार्य सेपुर्महो यन्तः सुमतये चकानाः । 
महो हि दाता वजहस्तो ग्रस्तं महार्मु रणवमव॑से यजध्वम्‌ १ 
आ यस्मिन्‌ हस्ते नर्या मिमिक्ष रा रथे हिरणयरये रथेष्ठाः । 
आ रश्मयो गर्भस्त्योः स्थूरयो राध्वन्नश्वासो वूर्षणो युजानाः २ 
श्रिये ते पादा दुव आ मिंमिक्षु ेष्णुर्वजी शव॑सा दक्षिणावान्‌ । 
वसानो अर्त्क सुरभिं दृशे कं स्वर्णं नृतविषिरो ब॑भूथ ३ 
स सोम आमिश्लतमः सुतो भूद्‌ यस्मिंन्‌ पक्तिः पच्यते सन्तिं धानाः । 

इन्द्रं नर॑ः स्तुवन्तों ब्रह्मकारा उक्था शंस॑न्तो देवर्वाततमाः ४ 
न ते अन्तः शव॑सो धाय्यस्य वि तु बांबधे रोद॑सी महित्वा । 
आ ता सूरिः पुंणति तूर्तुजानो यूथेवाप्स॒ समीर्जमान ऊती ५ 
एवेदिन्द्रः सुहव॑ ऋष्वो अस्तूती अन्ती हिरिशिप्रः सत्वां । 
एवा हि जातो अस॑मात्योजाः पुरू च॑ वृत्रा ह॑नति नि दस्यून्‌ ६ 


(३०) त्रिंशं सूक्तम्‌ 
(१-५) पञ्चर्चस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 
भूय॒ इद्‌ वावृधे वीर्यायँ एको अजुर्यो द॑यते वर्सूनि । 
प्र रिरिचे दिव इन्द्रः पृथिव्या अर्धमिद॑स्य प्रति रोद॑सी उभे १ 
अधां मन्ये ब्रहद॑सुर्यमस्य यानिं दाधार नकिरा मिनाति । 
दिवेदिवे सूर्यो दर्शतो भूद्‌ वि सरद्मान्युर्विया सुक्रतुर्धात्‌ २ 
अ्रद्या चिन्न चित्‌ तदपो नदीनां यदाभ्यो अर॑दो गातुमिन्द्र । 
नि पर्वता अग्मसदो न सेदु स्त्वयां टुळहानिं सुक्रतो रजांसि ३ 
सत्यमित्‌ तन्न त्वावाँ अन्यो अस्ती न्द्र देवो न मर्त्यो ज्यायान्‌ । 
अहन्नहिं परिशर्यानमर्णो ऽवांसूजो अपो ग्रच्छा समुद्रम्‌ ४ 
त्वमपो वि दुरो विषूची रिन्द्र टूळहम॑रुजः पर्व॑तस्य । 
राजांभवो जग॑तश्चर्षणीनां साकं सूर्य॑ जनयन्‌ द्यामुषास॑म्‌ ५ 


(३१) एकत्रिंशं सूक्तम्‌ 
(१-५) पञ्चर्चस्यास्य सूक्तस्य भारद्वाजः सुहोत्र क्रषिः । इन्द्रो देवता । (१-३, 
५) प्रथमादितृचस्य पञ्चम्या ऋचश्च त्रिष्टुप्‌, (४) चतुर्थ्याश्च शक्वरी छन्दसी 
अभूरेको रयिपते रयीणामा हस्त॑योरधिथा इन्द्र कृष्टीः । 
वि तोके अप्सु तन॑ये च सूरे ऽवोचन्त चर्षणयो विर्वाचः १ 
त्वद्‌ भियेन्द्र पार्थिवानि विश्वा 5च्युता चिञ्चयावयन्ते रजांसि । 
द्यावाक्षामा पर्वतासो वनानि विश्व टूळहं भ॑यते अज्मन्ना ते २ 
त्वं कुत्सैनाभि शुष्णमिन्द्रा 5शुर्ष युध्य कुय॑वं गर्वि ष्टौ । 
दर्श प्रपित्वे अध सूर्यस्य मुषायश्चक्रमविवे रपांसि ३ 
त्वं शतान्यव शर्म्बरस्य पुरो जघन्थाप्रतीनि दस्योः । 

अर्शिज्ञो यत्र शच्या शचीवो दिवोदासाय सुन्वते सुतक्रे भरद्वाजाय गृणते 
वर्सूनि ४ 

स संत्यसत्वन्‌ महते रणाय रथमा तिष्ठ तुविनृम्ण भीमम्‌ । 

याहि प्रपथिन्नवसोप मद्रिक्‌ प्र च श्रुत श्रावय चर्षणिभ्यः ५ 


(३२) द्वात्रिंशं सूक्तम्‌ 
(१-५) पञ्चर्चस्यास्य सूक्तस्य भारद्वाजः सुहोत्र ऋषिः । इन्द्रो देवता । 
त्रिष्टुप्‌ छन्दः 
अपपुर्ग्या पुरुतमान्यस्मै महे वीराय त॒वसे तुरार्य । 
विरप्शिने वज्रिणे शंत॑मानि वचांस्यासा स्थविराय तक्षम्‌ १ 
स मातरा सूर्येणा कवीना मर्वासयद्‌ रुजदद्रिं गृणानः । 
स्वाधीभित्रुक्वभिर्वावशान उदुस्त्रियाणामसृजन्निदानम्‌ २ 
स वह्िभिर्मृक्व॑भिर्गोषु शश्वन्‌ मितज्ञुंभिः पुरुकृत्वा जिगाय । 
पुर॑ः पुरोहा सखिभिः सखीयन्‌ दूळहा रुरोज कविर्भिः कविः सन्‌ ३ 
स नीव्यांभिर्जरितारमच्छां महो वाजेभिर्महद्भिश्च शुष्मैः । 
पुरुवीराभिर्वृषभ ज्ञितीना मा गिर्वणः सुविताय प्र याहि ४ 
स सर्गेण शव॑सा तक्तो अत्यै रप इन्द्रं दक्तिणतस्तूराषाट्‌ । 
इत्था संजाना अन॑पावृदर्थ दिवेदिवे विविषुरप्रमृष्यम्‌ ५ 


(३३) त्रय॒स्त्रिशं सूक्तम्‌ 
(१-५) पञ्चर्चस्यास्य सूक्तस्य भारद्वाजः शुनहोत्र ऋषिः । इन्द्रो देवता । 
त्रिष्टुप्‌ छन्दः 
य ओजिष्ठ इन्द्र तं सु नो दा मर्दों वृषन्‌ त्स्वभिष्टिर्दास्वांन्‌ । 
सौवश्व्यं यो बनवत्‌ स्वश्वो वृत्रा समत्सु सासह॑दमित्रांन्‌ १ 
त्वां हीईन्द्राव॑से विवांचो हव॑न्ते चर्षणयः शूर॑सातौ । 
त्वं विप्रेभिर्वि परणीरैशाय स्त्वोत इत्‌ सनिता वाजमर्वा २ 
त्वं ताँ इन्द्रोभयाँ अमित्रान्‌ दासां वृत्राण्यार्या च शूर । 
वधीर्वनेव सुर्धितिभिरत्कै रा पृत्सु दर्षि नृणां नृतम ३ 
स त्वं न॑ इन्द्राकवाभिरूती सखा विश्वायुरविता वृधे भः । 
स्व॑र्षाता यद्ध्वयामसि त्वा युध्य॑न्तो नेमधिता पृत्सु शूर ४ 

नूनं न॑ इन्द्रापरार्यं च स्या भरवा मृळीक उत नों अभिष्टौ । 
इत्था गृणन्तो म॒हिन॑स्य शर्मन्‌ दिवि ष्याम्‌ पार्ये गोषतमाः ५ 


(३४) चतुस्त्रंशं सूक्तम्‌ 
(१-५) पञ्चर्चस्यास्य सूक्तस्य भारद्वाजः शुनहोत्र ऋषिः । इन्द्रौ देवता । 
त्रिष्टुप्‌ छन्दः 
सं च त्वे जग्मुर्गिर इन्द्र पूर्वी रिं च त्वद्‌ य॑न्ति विभ्वो मनीषाः । 
पुरा नूनं च स्तुतय॒ ऋषीणां पस्पृध्र इन्द्रे अध्युक्थार्का १ 
पुरुहूतो यः पुरुगूर्त ऋभ्वाँ एकः पुरुप्रशस्तो अस्तिं यज्ञ 
रथो न महे शवसे युजानो 5स्माभिरिन्द्रो अनुमाद्यो भूत्‌ २ 
न यं हिंसन्ति धीतयो न वाणी रिन्द्रं नक्षन्तीदभि वर्धयन्तीः 
यदि स्तोतारः शतं यत्‌ सहस्त्र गृणन्ति गिर्वणसं शं तदस्मै ३ 
अस्मां एतद्‌ दिव्यश्चेंव मासा मिमिक्ष इन्द्रे न्ययामि सोमः । 
जनं न धन्वन्नभि सं यदार्पः स॒त्रा वावृधुर्दवनानि य॒ज्ञैः ४ 
अस्मां एतन्मह्याङ्कृषर्मस्मा इन्द्राय स्तोत्रं मतिभिरवाचि । 
असद्‌ यथा महति वृत्रतूर्य इन्द्रौ विश्वार्युरविता वृधश्व ५ 


(३५) पञ्चत्रिंशं सूक्तम्‌ 

(१-५) पञ्चर्चस्यास्य सूक्तस्य भारद्वाजो नर ऋषिः । इन्द्रो देवता । त्रिष्टुप्‌ छन्दः 
कदा भुवन्‌ रथत्तयाणि ब्रह्म कदा स्तोत्रे संहस्त्रपोष्यं दाः । 
कदा स्तोम॑ वासयोऽस्य राया कदा धिय॑ः करसि वाज॑रत्नाः १ 
कर्हि स्वित्‌ तदिन्द्र यन्गभिर्नन्‌ वीरेवीरान्‌ नीव्ठयासे जयाजीन्‌ । 
त्रिधातु गा अधि जयासि गोष्विन्द्र सुम्नं स्व॑र्वद्‌ धेह्यस्मे २ 
कर्हि स्वित्‌ तर्दिन्द्र यज्जरित्रे विश्वप्सु ब्रह्म॑ कृणव॑ः शविष्ठ । 
कदा धियो न नियुतों युवासे कदा गोम॑घा हव॑नानि गच्छाः ३ 
स गोम॑घा जरित्रे अ्रश्वश्चन्द्रा वाजश्रवसो अ्रधि धेहि पृक्षः । 
पीपिहीषः सुदुघामिन्द्र धेनु भरद्वाजेषु सुरुचो रुरुच्याः ४ 
तमा नूनं वृजनंमन्यथाँ चि च्छुरो यच्छक्र वि दुरो गृणीषे । 
मा निरर॑ शुक्रदुघस्य धेनो रांङ्गिरसान्‌ ब्रह्म॑णा विप्र जिन्व ५ 

(३६) षरित्रंशं सूक्तम्‌ 

(१-५) पञ्चर्चस्यास्य सूक्तस्य भारद्वाजो नर ऋषिः । इन्द्रो देवता । त्रिष्टुप्‌ छन्दः 
सत्रा मर्दासस्तव॑ विश्वजन्याः स॒त्रा रायोऽध ये पार्थिवासः । 
स॒त्रा वाजानामभवो विभक्ता यद्‌ देवेषु धारयथा असुर्यम्‌ १ 
अनु प्र येजे जन ओजों ग्रस्य स॒त्रा द॑धिरे अन वीर्याय । 
स्यूमगृभे दुधयेज्व॑ते च क्रतुं वृञ्जन्त्यपि वृत्रहत्ये २ 
तं सध्रीचीरूतयो वृष्ण्यानि पौंस्यानि नियुत॑ः सश्चुरिन्द्र॑म्‌ । 
समुद्रं न सिन्ध॑व उक्थशष्मा उरुव्यचसं गिर आ विंशन्ति ३ 
स रायस्खामुप सृजा गृणानः पुरुश्चन्द्रस्य त्वमिन्द्र वस्व॑ः । 
पर्तिर्बभूथासंमो जनाना मेको विश्व॑स्य भुर्वनस्य राजा ४ 
स तु श्रुधि श्रुत्या यो दुवोयु दयौर्न भूमाभि रायो अर्यः । 
असो यथां नः शर्वसा चकानो युगेयुगे वर्यसा चेकितानः % 


(३७) सप्तत्रिंशं सूक्तम्‌ 
(१-५) पञ्चर्चस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 
अर्वाग्रथं विश्ववारं त उग्रे न्द्रं युक्तासो हर॑यो वहन्तु । 
कीरिश्चिद्धि त्वा हव॑ते स्व॑र्वान्‌ धीमहि सधमाद॑स्ते अद्य १ 
प्रो द्रोणे हर॑यः कर्माग्मन्‌ पुनानास ऋज्यन्तो अभूवन्‌ । 
इन्द्रो नो अस्य पूर्व्यः प॑पीयाद्‌ द्युक्तो मर्दस्य सोम्यस्य राजां २ 
आसस्राणासः शवसानमच्छे न्द्र॑ सुचक्रे रथ्यासो अश्वाः । 
अभि श्रव॒ ऋज्यन्तो वहेयु न्‌ चिन्नु वायोरमृतं वि दस्येत्‌ ३ 
वरिष्ठो अ्रस्य दक्निणामियर्ती न्द्रौ मघोना तुविकूर्मित॑मः । 
ययां वजिवः परियास्यंहो म॒घा च॑ धृष्णो दय॑से वि सूरीन्‌ ४ 
इन्द्रो वाज॑स्य स्थविरस्य दाते द्र गीर्भिर्वर्धतां वृद्धमहाः । 
इन्द्रौ वृत्रं हनिष्ठो अस्तु सत्वा55 ता सूरिः पृणति तूतुजानः % 


(३८) अ्रष्टात्रिंशं सूक्तम्‌ 
(१-५) पञ्चर्चस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 

अपादित उर्दु नश्चित्रतमो महीं भर्षद्‌ द्युमतीमिन्द्रहतिम्‌ । 

पन्य॑सीं धीतिं दैव्य॑स्य याम ञ्जन॑स्य रातिं व॑नते सुदानुः १ 
द्राच्िदा व॑सतो अ्रस्य कर्णा घोषादिन्द्रस्य तन्यति ब्रवाणः । 
एयमॅनं देवहूतिर्ववृत्या-न्मद्रयशगिन्द्रमियमृच्यमाना २ 

तं वो धिया परमया प्राजा मजरमिन्द्रमभ्यनृष्यर्कै 

ब्रह्मा च गिरों दधिरे सम॑स्मिन्‌ महाँश्व स्तोमो अघि वर्धदिन्द्रे ३ 
वर्घाद्‌ यं यज्ञ उत सोम इन्द्रं वर्धाद्‌ ब्रह्म गिर उक्था च मन्म॑ । 
वर्घहिनमुषसो यार्मच्चक्तो वर्धान्‌ मार्साः शरदो द्याव इन्द्रम्‌ ४ 
एवा ज॑ज्ञानं सह॑से अ्सांमि वावृधानं राध॑से च श्रुताय । 
म॒हामुग्रमव॑से विप्र नून मा विवासेम वृत्रतूर्येषु ५ 


(३६) एकोनचत्वारिंशं सूक्तम्‌ 
(१-५) पञ्चर्चस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 

मन्द्रस्य कवेर्दिव्यस्य वह्ले विप्रमन्मनो वचनस्य मध्व॑ः । 
अपां न॒स्तस्य॑ सच॒नस्य॑ देवे षो युवस्व गृणते गोग्र॑ग्राः १ 
अयर्मुशानः पर्यद्विमुस्त्रा ऋत्धीतिभिक्रतयुग्युजानः । 
रुजदरुंगूणुं वि व॒लस्य सान॑ पणर्वचोभिरभि योधदिन्त्रः २ 
अयं द्योतयदद्युतो व्यश्क्तून्‌ दोषा वस्तोः शरद इन्दुरिन्द्र । 
इमं केतुमदधुर्न चिदह्नां शुर्चिजन्मन उषरसश्चकार ३ 
अयं रोचयदरुचो रुचानोई ऽयं वांसयद्‌ व्यश्तेन पूर्वी 
अयमीयत आतयुग्भिरश्चैः स्वर्विदा नाभिना चर्षणिप्राः ४ 
न्‌ गुणानो गृणते प्रव राज न्निर्षः पिन्व वसुदेयाय पूर्वीः 
अप ओष॑धीरविषा वर्नानि गा अर्वतो नृनृचसै रिरीहि ५ 


(४०) चत्वारिंशं सूक्तम्‌ 
(१-५) पञ्चर्चस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 
इन्द्र पिब तुभ्यं सुतो मदाया श्वं स्य हरी वि मुंचा सखांया । 

उत प्र गाय गण आ निषद्या ऽथा यज्ञार्य गृण॒ते वयो धाः १ 
अस्य पिब॒ यस्य॑ जज्ञान इन्द्र मदाय क्रत्वे अपिबो विरप्शिन्‌ । 
तमुं ते गावो नर आपो अद्रि रिन्दुं सम॑ह्यन्‌ पीतये सम॑स्मै २ 
समिद्धे अग्रो सुत इन्द्र सोम आ त्वां वहन्तु हर॑यो वर्हिष्ठाः । 
त्वायता मन॑सा जोहवीमीन्द्रा याहि सुवितायं महे न॑ः ३ 

आ यांहि शश्वदुशता य॑याथे न्द्रै महा मन॑सा सोमपेयम्‌ । 

उप ब्रह्माणि शृणव इमा नो ऽथां ते यज्ञस्तन्वेई बयो धात्‌ ४ 
यदिन्द्र दिवि पार्ये यदूध ग्यद्‌ वा स्वे सद॑ने यत्र वासि । 

अ्रतो नो यज्ञमवंसे नियुर्त्वान्‌ त्सजोषाः पाहि गिर्वणो मरुद्भिः ५ 


(४१) एकचत्वारिंशं सूक्तम्‌ 
(१-५) पञ्चर्चस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
त्रिष्टुप्‌ छन्दः 
अ्रहेळमान उर्प याहि यज्ञ तुभ्यं पवन्त इन्दवः सुतासः । 
गावो न ब॑जिन्‌ त्स्वमोको अच्छे न्द्रा ग॑हि प्रथमो यज्ञियानाम्‌ १ 
या तें काकुत्‌ सुकृता या वरिष्ठा यया शश्वत्‌ पिर्बसि मध्व॑ ऊर्मिम्‌ । 
तर्या पाहि प्र तें ग्रध्वर्युर॑स्थात्‌ सं ते वर्जों वर्ततामिन्द्र गव्युः २ 
एष द्रप्सो वृषभो विश्वरूप इन्द्राय वृष्णे सर्मकारि सोम॑ः । 
एतं पिंब हरिवः स्थातरुग्र यस्येशिषे प्रदिवि यस्ते अन्न॑म्‌ ३ 
सुतः सोमो अ्रसुतादिन्द्र वस्या नयं श्रेयाञ्चिकितुषे रणाय । 
एतं तितिर्व उप॑ याहि य॒ज्ञं तेन॒ विश्वास्तविषीरा पणस्व ४ 
हृयांमसि त्वेन्द्र॑ याह्यर्वा ङर॑ ते सोम॑स्तन्वँ भवाति । 
शत॑क्रतो मादय॑स्वा सुतेषु प्रास्माँ अंव पृत॑नासु प्र विक्षु ५ 


(४२) ङ्रिचत्वारिंशं सूक्तम्‌ 
(१-४) चतुरृचस्यास्य सूक्तस्य बार्हस्पत्यो भरद्वाज आृषिः । इन्द्रो देवता । (१- 
३) प्रथमादितृचस्यानुष्टुप्‌, (४) चतुर्थ्या ऋचश्च बृहती छन्दसी 
प्रत्यस्मै पिपीषते विश्वानि विदुर्षे भर । 
अरंगमाय जग्मये ऽर्पश्चाद्घ्वने नरे १ 


एमेनं प्रत्येतन सोमेभिः सोमपातमम्‌ । 

अमंत्रेभिर्मृजीषिण मिन्द्र सुतेभिरिन्दुभिः २ 

यदी सुतेभिरिन्दुभिः सोमेभिः प्रतिभूर्षथ । 

वेदा विश्व॑स्य॒ मेधिरो घुषत्‌ तंतमिदेष॑ते ३ 
अस्माअ्र॑स्मा इदन्धसो ऽध्व॑र्यो प्र भ॑रा सुतम्‌ । 

कुवित्‌ स॑मस्य जेन्य॑स्य॒ शर्धतो ऽभिश॑स्तेरव॒स्पर॑त्‌ ४ 


(४३) त्रिचत्वारिंशं सूक्तम्‌ 
(१-४) चतुरृचस्यास्य सूक्तस्य बार्हस्पत्यो भरद्वाज आृषिः । इन्द्रो देवता । 
उष्णिक छन्दः 
यस्य त्यच्छम्बरं मदे दिवोदासाय रन्धर्यः । 
अयं स सोम इन्द्र ते सुतः पि १ 
यस्य॑ तीव्रसुतँ मदं मध्यमन्तं च रन्ञ॑से । 
अयं स सोमं इन्द्र ते सुतः पिर्ब २ 
यस्य गा अन्तरश्म॑नो मदै दूळहा अवासंजः । 
अयं स सोम॑ इन्द्र ते सुतः पिब॑ ३ 
यस्य॑ मन्दानो अन्ध॑सो मार्घौनं दधिषे शव॑ः । 
अयं स सोर्म इन्द्र ते सुतः पिन ४ 
चतुर्थोऽनुवाकः | 
सू० ४४ [€ 


(४४) चतुश्चत्वारिंशं सूक्तम्‌ 
(१-२४) चतुर्विशत्युचस्यास्य सूक्तस्य नाह॑स्पत्यः शंयुरृषिः । इन्द्रो देवता । 
(१-६) प्रथमादितृचद्वयस्यानुष्टुष्‌, (७, ६-२४) सप्तम्या नवम्यादिषोडशर्चाञ्च 


त्रिष्टुप्‌, (८) अष्टम्याश्च विराट्‌ छन्दांसि 
यो र॑यिवो रयिंत॑मो यो द्युमैर्द्धुमवत्तमः । 

सोम॑ः सुतः स इन्द्र ते ऽस्तिं स्वधापते मद॑ः १ 

यः शग्मस्तुविशग्म ते रायो दामा म॑तीनाम्‌ । 

सोम॑ः सुतः स इन्द्र ते ऽस्तिं स्वधापते मर्दः २ 

येन॑ वुद्धो न शव॑सा तुरो न स्वार्भिरूतिर्भिः । 

सोम॑ः सुतः स इन्द्र ते ऽस्तिं स्वधापते मद॑ः ३ 

त्यमुं वो अप्रहणं गृणीषे शवंसस्पतिम्‌ । 

इन्द्र॑ विश्वासाहं नरं मंहिष्ठं विश्वचर्षणिम्‌ ४ 

यं वर्धयन्तीद्‌ गिरः पतिं तुरस्य राध॑सः । 

तमिन्न्व॑स्य॒ रोद॑सी देवी शुष्म॑ सपर्यतः ५ 

तद्‌ ब॑ उक्थस्य बर्हणे न्द्रायोपस्तृणीषणिं । 

विपो न यस्योतयो वि यद्‌ रोहन्ति सक्षितः & 

अविदद दक्ष॑ मित्रो नवीयान्‌ पपानो देवेभ्यो वस्यों अचैत्‌ । 
ससवान त्स्तोलाभिर्घोतरीभि रुरुष्या पायुर॑भवत्‌ सखिभ्यः ७ 
ऋतस्य प॒थि बेधा अपायि श्रिये मनांसि देवासो अक्रन्‌ । 
दर्धानो नाम॑ महो वर्चोभि र्वपुर्दशर्ये बेन्यो व्यावः ८ 

द्युमत्त॑मं दक्ष॑ धेह्यस्मे सेधा जर्नानां पूर्वीररांतीः । 

वर्षीयो वर्यः कृणुहि शचीभिर्घन॑स्य सातावस्माँ अंविडि ६ 
इन्द्र तृभ्यमिन्मंघवन्नभूम वयं दात्रे हरिवो मा वि वॅनः । 
नकिरापिर्ददृशे मर्त्यत्रा किमङ्ग र॑ं्चचोदनं त्वाहुः १० 

मा जस्व॑ने वृषभ नो ररीथा मा तें रेवर्तः सरूये रिंषाम । 

पूर्वीष्ट इन्द्र निष्षिधो जनेषु जह्यसुष्वीन्‌ प्र वृहार्पणतः ११ 
उदभ्राणीव स्तनर्यन्निय॒र्ती न्द्रो राधांस्यश्वर्यानि गव्यां । 

त्वम॑सि प्रदिवः कारुधाया मा त्वादामान आ द॑भन्‌ म॒घोन॑ः १२ 
अध्वर्यो वीर प्र महे सुतानामिन्द्राय भर स ह्य॑स्य राजा । 

यः पूर्व्याभिरुत नूतना भिर्गीभिर्वावृधे गुंणतामृषीणाम्‌ १३ 
अस्य मदे पुरु वर्पांसि विद्वा निन्द्रो वृत्राण्यप्रती ज॑घान । 

तमु प्र हौषि मधुमन्तमस्मै सोम॑ वीराय शिप्रिणे पिब॑ध्यै १४ 
पार्ता सुतमिन्द्रो अस्तु सोमं हन्तां वृत्रं वजेण मन्दसानः । 

गन्तां यज्ञं परावतंश्चिदच्छा वर्सर्धीनाम॑विता कारुधांयाः १५ 
इदं त्यत्‌ पारत्रमिन्द्रपान मिन्द्रस्य प्रियममृतमपायि । 

मत्सद्‌ यथा सौमन॒साय॑ देवं व्यशस्मद्‌ द्वेषो युयव॒द्‌ ब्यंहः १६ 
एना म॑न्दानो जहि शर शत्रू ज्ञामिमर्जामिं मघवन्नमित्रान्‌ । 
अभिषेणाँ अभ्याईदेदिंशानान्‌ परांच इन्द्र प्र मणा ज॒ही च॑ १७ 
आसु ष्मां णो मघवन्निन्द्र पृ त्स्वश्स्मभ्यं महि वरिवः सुगं क॑ः । 
अपां तोकस्य तन॑यस्य जेष इन्द्र॑ सूरीन्‌ कृणुहि स्मा नो अर्धम्‌ १८ 

आ त्वा हर॑यो वृषणो युजाना वूर्षरथासो वूर्षरश्मयोऽत्यांः । 
अस्मत्राञ्चो वर्षणो वज्रवाहो वृष्णे मदाय सुयुजो बहन्तु १६ 
आ तें वृषन्‌ वृष॑णो द्रोण॑मस्थु र्घृतप्रुषो नोमंयो मद॑न्तः । 

इन्द्र प्र तुभ्यं वूर्षभिः सुतानां वृष्णे भरन्ति वृषभाय सोम॑म्‌ २० 
वृषासि दिवो वंषभः प॒थिव्या वृषा सिन्धूनां वृषभः स्तियानाम्‌ । 
वृष्णे त इन्दुर्वृषभ पीपाय स्वादू रसो मधुपेयो वराय २१ 

अयं देवः सह॑सा जाय॑मान इन्द्रश युजा पणिम॑स्तभायत्‌ । 

अयं स्वस्य॑ पितुरायुंधानी न्दुरमुष्णादर्शिवस्य मायाः २२ 
अयम॑कृणोदुषर्सः सुपली रयं सूर्ये अरदघाजद्योतिरन्तः । 

अयं त्रिधार्तु दिवि रोचनेषुं त्रितेष॑ विन्ददमृतं निर्गूळहम्‌ २३ 
अयं द्यावापृथिवी वि ष्कभायदयं रर्थमयुनक सप्तरश्मिम्‌ । 
अयं गोषु शर्च्या पक्वमन्तः सोमो दाधार दर्श॑यन्त्रमुत्स॑म्‌ २४ 


(४५) पञ्चचत्वारिंशं सूक्तम्‌ 
(१-३३) त्रयस्त्रंशटूचस्यास्य सूक्तस्य बार्हस्पत्यः शंयुरृषिः । (१-३०) 
प्रथमादित्रिंशटूचामिन्द्रः, (३१-३३) एकत्रिंश्यादितृचस्य च बृबुस्तक्षादेवते । 
(१-२८, ३०-३२) प्रथमाद्यष्टाविंशत्यृचां त्रिंश्यादितृचस्य च गायत्री, (२६) 
एकोनत्रिंश्या अतिनिचृत्‌, (३३) त्रयस््त्र॑श्याश्चानुष्टप्‌ छन्दांसि 
य आनयत्‌ परावतः सुनीती तुर्वशं यदुम्‌ । इन्द्रः स नो युवा सखा १ 
अविप्रे चिद्‌ वयो दर्धा दनाशुनां चिदर्वता । इन्द्रो जेतां हितं धन॑म्‌ २ 
महीर॑स्य प्रणीतयः पूर्वीरुत प्रश॑स्तयः । नास्य क्षीयन्त ऊतर्यः ३ 
सखायो ब्रह्म॑वाहसे ऽर्चत प्र च॑ गायत । स हि नः प्रम॑तिर्मृही ४ 
त्वमेक॑स्य वृत्रह ज्रविता द्वयोरसि । उतेदृशे यथां वयम्‌ ५ 
नयसीद्वति द्विर्ष: कृणोष्युक्थशंसिर्नः । नृभिः सुवीर उच्यसे ६ 
ब्रह्माणं ब्रह्म॑वाहसं गीर्भिः सर्खायमृग्मिय॑म्‌ । गां न दोहसे हवे ७ 
यस्य॒ विश्वानि हर्स्तयो रूचुर्वसूनि नि दिता । वीरस्य॑ पृतनाषर्हः ८ 
वि दूळहार्नि चिदद्रिवो जनांनां शचीपते । वृह माया अनानत € 
तमु त्वा सत्य सोमपा इन्द्र॑ वाजानां पते अहूमहि श्रवस्य: १० 
तर्मु त्वा यः पुरासिथ यो वां नूनं हिते घर्ने । हव्यः स श्रुंघी हव॑म्‌ ११ 
धीभिरर्व॑द्द्रिरर्वतो वाजाँ इन्द्र श्रवाय्यान्‌ । त्वयां जेष्म हितं धन॑म्‌ १२ 

अ्र्भूरु वीर गिर्वणो महाँ इन्द्र धने हिते । भरें वितन्तसाय्यः १३ 

या त॑ ऊतिर्रमित्रहन्‌ मचूर्जवस्तमार्सति । तर्या नो हिनुही रथ॑म्‌ १४ 

स रथेन र॒थीत॑मो ऽस्माकेंनाभियुग्ब॑ना । जेषि जिष्णो हितं धन॑म्‌ १५ 
य एक इत्‌ तमु ष्टहि कृष्टीनां विच॑र्षणिः । पतिर्जज्ञे वुर्षक्रतुः १६ 

यो गृणतामिदासिथा5ऽऽपिरूती शिवः सखा । स त्वं न॑ इन्द्र मृळय १७ 
धिष्व वज्रं गभ॑स्त्यो रक्षोहत्याय वज्रिवः । सास॒हीषा अभि स्पर्च: १८ 
प्रबं र॑यीणां युजं सखायं कीरिचोदनम्‌ । ब्रह्मवाहस्तमं हवे १६ 

स हि विश्वानि पार्थिवाँ एको वर्सूनि पर्त्यते । गिर्वणस्तमो अध्रिगुः २० 
स नों नियुद्भिरा पुण कामं वारजेभिरश्चिर्भिः । गोमद्भिर्गोपते धृषत्‌ २१ 
तद्‌ वो गाय सुते सचां पुरुहूताय सत्व॑ने । शां यद्‌ गवे न शाकिने २२ 
न घा वसुर्नि य॑मते दानं वाज॑स्य गोम॑तः । यत्‌ सीमुप श्रवद्‌ गिर॑ः २३ 
कुवित्स॑स्य प्र हि ब्रं गोम॑न्तं दस्युहा गम॑त्‌ । शर्चीभिरर्ष नो वरत्‌ २४ 
इमा उं त्वा शतक्रतो ऽभि प्र णोनुवुर्गिरः । इन्द्र॑ व॒त्सं न मातर॑ः २५ 
टूणाश॑ सरूयं तव॒ गौर॑सि वीर गव्यते । ग्रश्वो अश्वायते भव २६ 

स म॑न्दस्वा ह्यन्ध॑सो राध॑से तन्वां महे । न स्तोतार॑ निदे क॑रः २७ 

इमा उ त्वा सुतेसुते नर््ञन्ते गिर्वणो गिरः । वत्सं गावो न धेनवः २५ 
पुरूतमं पुरूणां स्तौतृणां विवाचि । वाजेभिर्वाजयताम्‌ २६ 
अस्माकमिन्द्र भूतु ते स्तोमो वाहिँष्ठो अन्त॑मः । अस्मान्‌ राये महे हिनु ३० 
अर्धि बृबुः पंणीनां वर्षिष्ठे मूर्धन्नस्थात्‌ । उरुः कक्षो न गाङ्गयः ३१ 
यस्य॑ वायोरिव द्रवद्‌ भद्रा रातिः स॑हस्त्रिणी । स॒द्यो दानाय मंह॑ते ३२ 
तत्‌ सु नो विश्व अर्य आ सर्दा गृणन्ति कारवः । 

बबं संहस्त्रदार्तमं सूरिं सहस्रसातमम्‌ ३३ 


(४६) षट्चत्वारिंशं सूक्तम्‌ 
(१-१४) चतुर्दशर्चस्यास्य सूक्तस्य बार्हस्पत्यः शंयुक्रूषिः । इन्द्रो देवता । 
प्रगाथः (व्रिषमर्चा बृहती, समर्चा सतोबृहती) छन्दः 
त्वामिद्धि हवामहे साता वाज॑स्य कारवः । 
त्वां वुत्रेष्विन्द्र सत्प॑तिं नर स्त्वां काष्ठास्वर्वतः १ 
स त्वं न॑श्चित्र वजहस्त घृष्णुया महः स्त॑वानो अद्रिवः । 

गामश्वं रथ्यमिन्द्र सं किर सत्रा वाजं न जिग्युषे २ 

यः संत्राहा विच॑र्षणिः रिन्द्रं त॑ हूमहे व॒यम्‌ । 

सहंस्रमुष्क तुविनृम्ण सत्पते भवा समत्स नो वृधे ३ 
बाध॑से जनान्‌ वुषभेव॑ मन्युना घूर्षों मीळह ऋचीषम । 
अस्मार्क बोध्यविता मंहाधने तनूष्वप्सु सूर्ये ४ 

इन्द्र ज्येष्ठ न आ भरें ओजिष्ठं परपरि श्र्वः । 

येनेमे चित्र बजहस्त रोद॑सी ओभे सुशिप्र प्राः ५ 
त्वामुग्रमब॑से चर्षणीसहं राज॑न्‌ देवेषु हूमहे । 

विश्वा स नों विथरा पिब्दना व॑सो ऽमित्रान्‌ त्सषहान्‌ कृधि ६ 
यदिन्द्र नाहंषीष्वाँ ओजों नृम्णं च कृष्टिषु । 

यद्‌ वा पञ्च॑ क्षितीनां द्यम्नमा भ॑र सत्रा विश्वानि पौंस्या ७ 
यद्‌ वां तृक्षौ म॑घवन्‌ द्रुह्यावा जने यत्‌ प्रौ कञ्च वृष्ण्य॑म्‌ । 
अस्मभ्यं तद्‌ रिंरीहि सं नृषाह्ये ऽमित्रान्‌ प॒त्स॒ तुर्वशे ८ 
इन्द्र त्रिधातु शरणां त्रिवरूथं स्वस्तिमत्‌ । 

छर्दिर्यच्छ मघवा मह॑ च यावया दिद्यर्मेभ्यः € 

ये गव्यता मन॑सा शत्रुमादभु र॑भिप्रन्नन्ति घृष्णुया । 

अर्थ स्मा नो मघवन्निन्द्र गिर्वण स्तनूपा अन्तमो भव १० 
अध स्मा नो वृधे भवे न्द्र॑ नायम॑वा युधि । 

यदुन्तरिँक्षे प॒तय॑न्ति पर्णिनो दिद्यर्वस्तिग्ममृर्धानः ११ 

यत्र शूरासस्तन्वो वितन्वते प्रिया शर्म पितृणाम्‌ । 

अध स्मा यच्छ तन्वेर॑ तने च छर्दि रचित्त यावय द्वेषः १२ 
यदिन्द्र सर्गे अर्व॑त श्टोदयांसे महाधने । 

असमने अध्व॑नि वृजिने पथि श्येनाँ ईव श्रबस्यतः १३ 
सिर्न्धुरिव प्रवण ग्राशया य॒तो यदि क्लोशमनु ष्वणिं । 

आ ये बयो न वर्वृतत्यामिषि गृभीता बाह्वोर्गवि १४ 


(४७) सप्तचत्वारिंशं सूक्तम्‌ 
(१-३१) एकत्रिंशटूचस्यास्य सूक्तस्य भारद्वाजो गर्ग षिः । (१-५) 
प्रथमादिपञ्चर्चा सोमः, (६-१६, २१) षष्ठ्यादिचतुर्दशानामेकविंश्याश्चेन्द्रः, (२०) 
विंश्याः प्रथमपादस्य देवाः, ड्रितीयपादस्य भूमिः, तृतीयपादस्य बृहस्पतिः, 

चतुर्थपादस्य चेन्द्रः, (२२-२५) द्वाक्रिंश्यादिचतसृणां सार्ञ्जयस्य प्रस्तोकस्य 
दानस्तुतिः, (२६-२८) षड्डिंश्यादितृचस्य रथः, (२६-३९) 
एकोनत्रिंश्यादितृचस्य दुन्दुभिः, (३१) एकत्रिंश्या उत्तरार्धस्य च इन्द्रो देवताः । 
(१-९७, २०-२२, २६, २८-३१) प्रथमाद्यष्टादशर्चाँ विंश्यादितृचस्य षड्विंश्या 
अष्टाविंश्यादिचतसृणाञ्च त्रिष्टुप्‌, (१६) एकोनविंश्या बृहती, (२३) त्रयोविंश्या 
अनुष्टुप्‌, (२४) चतुर्विंश्या गायत्री, (२५) पञ्चविंश्या द्विपदा त्रिष्टुप्‌, (२७) 
सप्तविंश्याश्च जगती छन्दांसि 

स्वादुष्किलायं मर्धुमाँ उतायं तीव्रः किलायं रस॑वाँ उतायम्‌ । 

उतो न्वश्स्य पपिवांसमिन्द्रं न कश्चन संहत आहवेषु १ 

अयं स्वादुरिह मर्दिष्ठ आस यस्येन्द्रो वृत्रहत्ये म॒माद॑ । 

पुरूणि यश्चथौबा शम्ब॑रस्य वि न॑व॒तिं नब॑ च देह्योई हन्‌ २ 

अयं में पीत उदियर्ति वार्च मयं म॑नीषार्मुशतीर्म॑जीगः । 

अयं षळर्वीरमिमीत धीरो न याभ्यो भुव॑नं कञ्चनारे ३ 

अयं स यो ब॑रिमाणं पृथिव्या वर्ष्माणं दिवो अकृणोदयं सः । 

अयं पीयूषं तिसूर्ष प्रवत्सु सोमो दाधारोर्वश्न्तरिंक्तम्‌ ४ 

अयं विंदच्चित्रदर्शीकमर्गः शक्रस॑द्मनामुषसामनीके । 

अयं म॒हान्‌ म॑ह॒ता स्कंभने नोद्‌ द्याम॑स्तभ्नाद्‌ वृष॒भो मरुत्वान्‌ ५ 

घृषत्‌ पिंब कलशे सोर्ममिन्द्र वृत्रहा शूर समरे वर्सूनाम्‌ । 

माध्यन्दिने स्वन ग्रा वृषस्व रयिस्थानों रयिमस्मासु धेहि ६ 

इन्द्र प्र णः पुरएतेव पश्य प्र नों नय प्रतरं स्यो अच्छ । 

भरवा सुपारो अतिपारयो नो भवा सुनीतिरुत वामनीतिः ७ 

उरूं नों लोकमर्नु नेषि विद्वान्‌ त्स्वर्बञ्जयोतिरभ॑यं स्वस्ति । 

ऋष्वा त॑ इन्द्र स्थविरस्य बाहू उर्प स्थेयाम शरणा बृहन्ता ८ 

वर्रिष्ठे इन्द्र वन्घुरै धा बर्हिष्ठयोः शतावन्नश्व॑योरा । 

इष॒मा ब॑क्ञीषां वर्षिष्ठां मा न॑स्तारीन्मघवन्‌ रायो अर्यः & 

इन्द्र॑ मृळ मह्यं जीवातुमिच्छ चोदय धियमयसो न धाराम्‌ । 

यत्‌ किं चाहं त्वायुरिदं वदामि तज्जुषस्व कृधि मां देवव॑न्तम्‌ १० 

त्रातारमिन्द्रमवितारमिन्द्रं हवेहवे सुहवं शूरमिन्द्रम्‌ । 

हृयामि शक्रं पुरुहृतमिन्त्र॑ स्वस्ति नो मघवां धात्विन्द्रः ११ 

इन्द्रः सुत्रामा स्ववाँ अवोभिः सुमृळीको भ॑वतु विश्ववेदाः । 

बाध॑तां द्वेषो अ्र्भयं कृणोतु सुवीर्यस्य पर्तयः स्याम १२ 

तस्य॑ व॒यं सुमतौ य॒ज्ञियस्या ऽपिं भद्रे सौमनसे स्याम । 

स सुत्रामा स्ववाँ इन्द्र अस्मे आराच्चिद द्वेष: सनुतर्युयोतु १३ 

अव त्वे इन्द्र प्रवतो नोर्मिर्गिरो ब्रह्माणि नियुतो धवन्ते । 

उरू न राधः सर्वना पुरूण्य पो गा व॑जिन्‌ युवसे समिन्दून्‌ १४ 
क ईं स्तव॒त्‌ कः पणात्‌ को य॑जाते यदुग्रमिन्मघवां विश्वहावेत्‌ । 
पार्दाविव प्रहर॑न्नन्यम॑न्यं कृणोति पूर्वमपरं शचीभिः १५ 

श्रुगवे वीर उग्रमुग्रं दमाय ज्नन्यम॑न्यमतिनेनीयमांन 
एधमानद्विव्ठभर्यस्य राजा चोष्कूयते विश इन्द्रो मनुष्यान्‌ १६ 
परा पूर्वेषां सख्या वंणक्ति वितर्तुराणो अपरेभिरेति । 
अ्र्नानुभूतीरवधून्वानः पूर्वी रिन्द्रः शरदस्तर्तरीति १७ 

रूपंरूपं प्रतिरूपो बभूव॒ तद॑स्य रूपं प्रतिचक्न॑णाय । 

इन्द्रो मायाभिः पुरुरूपं ईयते युक्ता ह्य॑स्य हर॑यः श॒ता दर्श १८ 
युजानो हरिता रथे भूरि त्वष्टेह रांजति । 

को विश्वाहा द्विषतः प्नं आसत उतासीनेषु सूरिषु १६ 

अगव्यूति क्षेत्रमार्गन्म देवा उर्ची सती भूमिरंहरणाभ॑त्‌ । 

बुह॑स्पते प्र चिकित्सा गर्विष्टा वित्था सते ज॑रित्र इन्द्र पन्थांम्‌ २० 
दिवेदिवे सदृशीरन्यमर्ध कृष्णा असेधदप सद्मनो जाः । 

अह॑न्‌ दासा व॑षभो व॑स्रयन्तो दव्रजे वर्चिनं शम्ब॑रं च २१ 
प्रस्तोक इन्नु राध॑सस्त इन्द्र दश कोश॑यीर्दर्श वाजिनोऽदात्‌ । 
दिबोंदासादतिथिग्बस्य रार्धः शाम्बरं बसु प्रत्यग्रभीष्म २२ 
दशाश्वान्‌ दश कोशान्‌ दश वस्त्राधिभोजना । 

दशो हिरणयपिणडान्‌ दिवोदासादसानिषम्‌ २३ 

दश रथान्‌ प्रष्टिमतः शतं गा अर्थर्वभ्यः । 

अश्वथः पायवेऽदात्‌ २४ 

महि राधों विश्वजन्यं दर्घांनान्‌ भरद्वाजान्‌ त्साङयो अभ्ययष्ट २५ 
वन॑स्पते वीड्वंङ्घो हि भूया अ्रस्मत्संखा प्रतर॑णः सुवीरः । 

गोभिः सन्न॑द्धो असि वीळय॑स्वाऽऽस्थाता ते जयतु जेत्वानि २६ 
दिवस्पृथिव्याः पर्योज उद्धतं वनस्पतिभ्यः पर्याभृतं सह॑ः । 
अपामोज्मानं परि गोभिरावृंत मिन्द्रस्य वजं हविषा रथ॑ यज २७ 

इन्द्र॑स्य बजर मरुतामनीकं मित्रस्य गर्भो वरुणस्य नाभिः 
सेमां नो हव्यदातिं जुषाणो देव॑ रथ प्रतिं हव्या गृभाय २८ 
उप श्वासय पृथिवीमुत द्यां पुरुत्रा ते मनुतां विष्ठितं जर्गत्‌ । 
स दुन्दुभे सजूरिन्द्रेण देवै दूराद्‌ दवीयो अर्प सेध शत्रून्‌ २६ 
आ क्रन्दय बलमोजो न ग्रा घा निः निहि दुरिता बाध॑मानः । 
अर्प प्रोथ दुन्दुभे दुच्छुना इत इन्द्रस्य मुष्टिरसि वीव्ठयस्व ३० 
आमूर॑ज प्रत्यावर्तयेमाः केतुमद्‌ दुन्दुभिर्वावदीति । 
समश्वपर्णाश्चर॑न्ति नो नरो ऽस्मार्कमिन्द्र रथिनो जयन्तु ३१ 

अथाष्टमोऽध्यायः 

० १।३२ 


(४८) अष्टचत्वारिंशं सूक्तम्‌ 
(१-२२) द्राविंशत्युचस्यास्य सूक्तस्य बार्हस्पत्यः शंयुरृषिः । (१-१०) 
प्रथमादिदशर्चामस्चिः, (११-१५, २०-२१) एकादश्यादिपञ्चानां विंश्येकविंश्योश्च 
मरुतः ( (१३-१५) त्रयोदश्यादितृचस्य लिङ्गोक्ता वा ), (१३-१६) 
षोडश्यादिचतसृणां पुषा, (२२) द्वाविंश्याश्च द्यावाभूमी वा पृश्निर्वा देवताः । 
(१-१२) प्रथमादिद्वादशचाँ प्रगाथः ( (१, ३, ५, ६) प्रथमातृतीयापञ्चमीनवमीनां 
बृहती, (२, ४, १०, १२) द्वितीयाचतुर्थीदशमीद्वादशीनां सतोबृहती, (६, ८) 
षष्ठयष्टम्योर्महासतोबृहती, (७) सप्तम्या महाबृहती, (११) एकादश्याश्च ककुप्‌), 
(१३, १८) त्रयोदश्यष्टादश्योः पुर उष्णिक, (१४, १६-२०) 
चतुर्दश्येकोनविंशीविंशीनां बृहती, (१५) पञ्चदश्या अतिजगती, (१६) षोडश्याः 
ककुप्‌, (१७) सप्तदश्याः सतोबृहती, (२१) एकविंश्या यवमध्या महाबृहती, 
(२२) द्राविंश्याश्चानुष्टप्‌ छन्दांसि 
यज्ञायज्ञा वो अमग्रयें गिरागिरा च दक्ष॑से । 
प्रप्र वयममृतं जातवेदसं प्रियं मित्रं न शंसिषम्‌ १ 
ऊर्जो नपांतं स हिनायम॑स्मयु र्दाशंम हव्यदातये । 
भुवद्‌ वाजेष्वविता भुवद्‌ वृध उत त्राता तनूनाम्‌ २ 
वृषा ह्यम्रे अजरों महान्‌ विभास्यर्चिषां । 
अज॑स्त्रेण शोचिषा शोशचच्छ॒चे सुदीतिभिः सु दीदिहि ३ 
महो देवान्‌ यर्जसि यच्त्यानुषक तव क्रत्वोत दंसना । 


अर्वाचः सीं कृणुद्यग्नेञ्वसे रास्व वाजोत वंस्व ४ 

यमापो अद्रयो वना गर्भमृतस्य पिप्रति । 

सह॑सा यो मंथितो जायते नृभिः पृथिव्या अधि सान॑वि ५ 

अआ यः पप्रौ भानुना रोद॑सी उभे धूमेन धावते दिवि । 

तिरस्तमो दटूश ऊर्मयास्वा श्यावास्व॑र्षो वृषा श्यावा अरुषो वर्षा ६ 
बृहद्धिरमे अर्चिभिः शक्रेणं देव शोचिषा । 

भरद्वाजे समिधानो य॑विष्ठ रेवन्नः शुक्र दीदिहि द्युमत्‌ पांबक दीदिहि ७ 
विश्वासां गृहपतिर्विशामंसि त्वम॑ग्ने मानुषीणाम्‌ । | 

शतं पूर्भिर्यविष्ठ पाह्यंहसः समेद्धारं शतं हिमां स्तोतृभ्यो ये च दद॑ति ८ 
त्वं नश्चित्र ऊत्या वसो राधांसि चोदय । 

अस्य रायस्त्वर्मम्रे रथीरसि विदा गाधं तुचे तु नः ६ 

पर्षि तोकं तन॑यं पर्तृभिष्ठ मद॑ब्धैरप्रयुत्वभिः । 

अग्ने हेळाँसि देव्या युयोधि नो 5देवानि हरासि च १० 

आ संखायः सबर्दुघां धेनुमजध्वमुप नव्य॑सा वर्चः । सृजध्वमर्नपस्फुराम्‌ 
११ 

या शर्धाय मारुताय स्वर्भानवे श्रवोऽमृत्यु धुर्त । 

या मुँळीके मरुतां तुराणां या सुम्नैरेवयावरी १२ 

भरद्वाजायावं धुक्षत द्विता । | 

धेनुं च॑ विश्वदोहसमिषं च विश्वभोजसम्‌ १३ 

तं व इन्द्रं न सुक्रतुं वरुणमिव मायिन॑म्‌ । 

अर्यमणं न मन्द्रं सुप्रभोजसं विष्णुं न स्त॑ंष आदिशे १४ 

त्वेषं शर्धो न मारुतं तुविष्व ण्यनर्वाणँ पूषणं सं यथा शता । 

सं सहस्रा कारिंषच्चर्षणिभ्य आँ आविर्गुळहा वस करत्‌ सुवेदा नो बसूं 
करत्‌ १५ हि हि 

आ मा पूषन्नुप द्रव शंसिषं नु ते अपिकर्ण आघृणे । 

अघा अर्यो अ्ररातयः १६ 

मा कांकम्बीरमुद्‌ बुहो बनस्पति मशंस्तीर्वि हि नीन॑शः । 

मोत सूरो अहं एवा चन ग्रीवा आदर्घते वेः १७ 

दृतेरिव तेऽवृकम॑स्तु सख्यम्‌ । 

अ्च्छिद्रस्य दधन्वतः सुपूर्णस्य दधन्वतः १८ 

परो हि मर्त्यैरसि समो देवैरुत श्रिया । 

अभि ख्यंः पूषन्‌ पर्तनासु नस्त्व मर्वा नूनं यथां पुरा १६ 

वामी वामर्स्य धूतयः प्रणीतिरस्तु सूनृतां । हि 

देवस्य वा मरुतो मर्त्यस्य वे-जानस्यं प्रयज्यवः २० 

सद्यश्चिद्‌ यस्य चर्कृतिः परि द्यां देवो नैति सूर्यः । 

त्वेषं शवों दधिरे नाम॑ यज्ञियं मरुतों वृत्रहं शवो ज्येष्टं वृत्रहं शव॑ः २१ 
सकृद्ध द्यौर॑जायत सकृद्‌ भूमिरजायत । 

पृश्न्या दुग्धं स॒कृत्‌ पय स्तदन्यो नानु जायते २२ 


(४६) एकोनपञ्चाशं सूक्तम्‌ 

(१-१५) पञ्चदशर्चस्यास्य सूक्तस्य भारद्वाज ऋजिश्वा क्रूषिः । विश्वे देवा देवताः । 

(१-१४) प्रथमादिचतुर्दशर्चा त्रिष्टुप्‌, (१५) पञ्चदश्याश्च शक्वरी छन्दसी 
स्तुषे जन॑ सुव्रतं नव्यसीभि गीर्भिर्मित्रावरुणा सुम्नयन्तां । 
त आ ग॑मन्तु त इह श्रुवन्तु सुक्षत्रासो वरुणो मित्रो अग्निः १ 
विशोविश ईडयमध्वरे ष्वटूंसक्रतुमरतिं युव॒त्योः । 
दिवः शिशं सह॑सः सूनुमग्रिं य॒ज्ञस्य॑ केतुम॑रुषं यर्जध्ये २ 
अ्रुषस्यं दुहितरा विरूपे स्तृर्भिरन्या पिपिशे सूरो अन्या । 
मिथस्तुरा विचरन्ती पाव॒के मन्म श्रुतं न्तत ऋच्यमाने ३ 
प्र वायुमच्छा बृहती म॑नीषा बृहद्रयिं विश्ववारं रथप्राम्‌ । 
द्युतद्यांमा नियुतः पत्यमानः कविः कविमियक्षसि प्रयज्यो ४ 
स मे वपुश्छदयदश्विनोर्यो रथो विरुक्मान्‌ मन॑सा युजानः । 
येन नरा नासत्येषयध्यै वर्तिर्याथस्तर्नयाय त्मने च ५ 
पर्जन्यवाता वृषभा पृथिव्याः पुरीषाणि जिन्वतमप्यानि । 
सर्त्यश्रुतः कवयो यर्स्य गीर्भिर्जगतः स्थातर्जगदा क्ंणुघ्वम्‌ ६ 
पार्वीरवी कन्या चित्रायुः सर॑स्वती वीरपत्नी धियं धात्‌ । 
म्राभिरच्छिद्रं शरणं सजोषां दुराधर्षं गृण॒ते शर्म यंसत्‌ ७ 
पथस्पथः परिपतिं वचस्या कामेन कृतो अ्रभ्यानव्ठर्कम्‌ । 
स नों रासच्छुरुधश्चन्द्रा्रा धियंधियं सीषधाति प्र पूषा ८ 
प्रथमभाजं य॒शसं वयोधां सुपाणिं देवं सुग्भ॑स्तिमृभ्व॑म्‌ । 
होतां यक्षद्‌ यजतं पस्त्यांना मम्निस्त्वष्टारं सुहवं विभावा & 
भुव॑नस्य पितर॑ गीर्भिराभी रुद्रं दिवा वर्धयां रुद्रमक्तौ । 

बृहन्तमृष्वमजरं सुषुम्न मृर्घग्घुबेम कविनेषितासः १० 
आ युवानः कवयो यज्ञियासो मरुतो गन्त गुणतो वरस्याम्‌ । 
अचित्रं चिद्धि जिन्व॑था वृधन्तं इत्था नक्ष॑न्तो नरो अङ्गिरस्वत्‌ ११ 
प्र वीराय प्र तवसे तराया ऽजा यृथेवं पशरक्षिरस्त॑म्‌ । 
स पिस्पृशति तन्वि श्रुतस्य स्तृभिर्न नारकं वचनस्य विपः १२ 
यो रजासि विममे पार्थिवानि त्रिश्चिद्‌ विष्णुर्मनवे बाधिताय । 
तस्य॑ ते शर्मन्नुपद्द्यमाने राया म॑देम तन्वाई तनां च १३ 
तन्नोऽहिर्बुध्यों अद्भिरकै स्तत्‌ पर्व॑तस्तत्‌ संविता चनो धात्‌ । 
तदोष॑धीभिरभि रातिषाचो भगः पुर॑धिर्जिन्वतु प्र राये १४ 
नु नों रयिं रथ्य॑ चर्षणिप्रां पुरुवीरं म॒ह अृतस्य॑ गोपाम्‌ । 
क्षयं दाताजरं येन जनान्‌ त्स्प॒धो अर्देवीरभि च क्रमाम विश 
आर्दैवीरभ्यश्श्नवाम १५ 

पञ्चमोऽनुवाकः 

सू० ५० । ६१ 


(०) पञ्चाशं सूक्तम्‌ 

(१-१५) पञ्चदशर्चस्यास्य सूक्तस्य भारद्वाज ऋजिश्वा क्रूषिः । विश्वे देवा देवताः । 
त्रिष्टुप्‌ छन्दः 

हवे वो देवीमर्दितिं नमोभि र्मुळीकाय बरूणं मित्रमग्रिम्‌ । 
अभिक्षदाम॑र्यमणं सुशेवं त्रातृन्‌ देवान्‌ त्स॑वितारं भग॑ च १ 
सुज्योतिषः सूर्य दक्त॑पितृ ननागास्त्वे सुमहो वीहि देवान्‌ । 
द्विजन्मांनो य ऋतसार्पः स॒त्याः स्व॑र्वन्तो यज॒ता अग्निजिह्वाः २ 
उत द्यावापृथिवी ज्ञत्रमुरु बृहद्‌ रोदसी शरणं सुघुम्ने । 
महस्करथो वरिंवो यथां नो ऽस्मे ज्ञयांय धिषणे अनेहः ३ 
आ नों रुद्रस्य सूनवों नमन्ताम॒द्या हूतासो वसवोज्धृष्टाः । 
यदीमर्भे महति वा हितासों बाधे मरुतो ग्रह्वाम देवान्‌ ४ 
मिम्यक्ष येर्षु रोदसी नु देवी सिर्षक्ति पूषा अभ्यर्धयज्चां । 
श्रुत्वा हव॑ मरुतो यद्धं याथ भूमा रेजन्ते अध्व॑नि प्रविक्ते ५ 
अभि त्यं वीरं गिर्वणसमर्चे न्द्रं ब्रह्म॑णा जरितर्नवेन । 
श्रवदिद्धवमुर्प च स्तर्वानो रासद्‌ वाजाँ उप महो गृणानः ६ 

ओमानमापो मानुषीरमृक्तं धार्त तोकाय तर्नयाय शां योः । 

यूयं हि ष्ठा भिषजो मातृतमा विश्वस्य स्थातुर्जगतो जर्निंत्रीः ७ 

आ नों देवः संविता त्रायमाणो हिर॑ययपाणिर्यज॒तो ज॑गम्यात्‌ । 

यो दत्र॑वाँ उषसो न प्रतीकं व्यूर्णुते दाशुषे वार्याणि ८ 

उत त्वं सूनो सहसो नो अ्रद्या देवाँ अस्मिन्न॑घ्वरे व॑वृत्याः । 
स्यामहं ते सदमिद्‌ रातौ तव॑ स्यामग्रेऽव॑सा सुवीर॑ः ६ 

उत त्या मे हवमा ज॑ग्म्यातं नास॑त्या धीभिर्युवमङ्ग विप्रा । 

रत्रिं न म॒हस्तम॑सोऽमुमुक्तं तूर्व॑तं नरा दुरितादभीके १० 

ते नों रायो द्युमतो वार्ज॑वतो दातारो भूत नृवर्तः पुरुक्षोः । 
दशस्यन्तो दिव्याः पार्थिवासो गोजाता अप्यां मुळतां च देवाः ११ 
ते नों रुद्रः सर॑स्वती स॒जोषां मीळ्हष्म॑न्तो विष्णुर्मृळन्तु वायुः । 
ऋृभुक्चा वाजो दैव्यो विधाता पर्जन्यावातां पिप्यतामिर्षं नः १२ 
उत स्य देवः स॑विता भगों नो ऽपां नपादवतु दानु प्रः । 

त्वष्टा देवेभिर्जनिभिः सजोषा द्योर्दैवेभिंः पृथिवी संमुद्रैः १३ 

उत नोऽहिँर्बु्य॑ः शृणोत्व॒ज एक॑पात्‌ पृथिवी स॑मुद्रः । 

विश्वै देवा ऋतावृर्थों हवानाः स्तुता मन्त्राः कविशस्ता अवन्तु १४ 
एवा नपातो मम॒ तस्य॑ धीभिर्भरद्वाजा अ्भ्य॑र्चन्त्यकैः । 

म्रा हतासो वसवोब्ध॑ष्टा विश्वै स्तुतासो भूता यजत्राः १५ 


(५१) एकपञ्चाशं सूक्तम्‌ 

(१-१६) षोडशर्चस्यास्य सूक्तस्य भारद्वाज ऋजिश्वा क्रषिः । विश्वे देवा देवताः । 

(१-१२) प्रथमादिद्वादशचां त्रिष्टुप्‌, (१३-१५) त्रयोदश्यादितृचस्योष्णिक, (१६) 
षोड़श्याश्चानुष्टप्‌ छन्दांसि 

उदु त्यच्चक्षुर्महि मित्रयोराँ एति प्रियं बरुणयोरद॑ब्धम्‌ । 

ऋतस्य शुचि दर्शतमनीकं रुक्मो न दिव उदिता व्य॑द्यौत्‌ १ 

वेद यस्त्रीणि विदर्थान्येषां देवानां जन्म॑ सनुतरा च विप्रः । 

ऋजु मर्तेषु वृजिना च पश्य॑ ज्नभि च॑ष्टे सूरो अर्य एवान्‌ २ 

स्तुष उ वो मह ऋतस्य गोपा नर्दितिं मित्रं वरुणं सुजातान्‌ । 

अर्यमणं भगमर्टब्धधीती नच्छां वोचे सधन्यः पावकान्‌ ३ 

रिशादसः सरत्पतीर॑द॑ब्धान्‌ महो राज्ञः सुवसनर्स्य दातृन्‌ । 

यूनः सु्षत्रान्‌ क्ष्यतो दिवो नृ नांदित्यान्‌ याम्यर्दितिं दुबोयु ४ 
द्यौइष्पितः पर्थिवि मातरधु गम्ने भ्रातर्वसवो मृळतां नः । 

विश्व॑ आदित्या अदिते स॒जोषां अस्मभ्यं शर्म॑ नहुलं वि य॑न्त ५ 
मा नो वृकाय वृक्ये समस्मा अघायते रीरधता यजत्राः । 

यूयं हि ष्ठा रथ्यो नस्तनूनां यूयं दक्न॑स्य वर्चसो बभूव ६ 

मा व एनों अन्यकुंतं भुजेम मा तत्‌ कर्म वसवो यज्चय॑ध्वे । 
विश्व॑स्य हि ज्ञर्यथ विश्वदेवाः स्वयं रिपुस्तन्वं रीरिषीष्ट ७ 
नम इदुग्रं नम आ विवासे नमों दाधार पृथिवीमुत द्याम्‌ । 
नमो देवेभ्यो नम॑ ईश एषां कृतं चिदेनो नम॒सा विवासे ८ 
ऋृतस्य॑ वो रथ्यः पूतर्दक्ञा नृतस्य॑ पस्त्यसदो अद॑ब्धान्‌ । 

ताँ आ नमोभिरुरुचक्॑सो नृन्‌ विश्वान्व आ न॑मे महो य॑जत्राः € 
ते हि श्रेष्ट॑वर्चसस्त उ नस्तिरो विश्वानि दुरिता नयन्ति । 
सुक्षत्रासो वरुणो मित्रो अग्नि ऋतधीतयो वक्मराजंसत्याः १० 
ते न इन्द्रः पृथिवी क्षाम॑ वर्धन्‌ पूषा भगो अर्दितिः पञ्च जनाः । 
सुशर्माणः स्वव॑सः सुनीथा भर्वन्तु नः सुत्रात्रासः सुगोपाः ११ 
नू स॒द्मान॑ दिठ्यं नंशि देवा भार॑द्वाजः सुमतिं यांति होतां । 
आसानेभिर्यजमानो मियेथे देवानां जन्म॑ वसूयुर्ववन्द १२ 
अप त्यं वुजिनं रिपुं स्तेनम॑ग्ने दुराध्य॑म्‌। | 

दविष्ठमस्य सत्पते कृधी सुगम्‌ १३ 

ग्रावाणः सोम नो हि क॑ सखित्वनार्यं वावशः । 

ज॒ही न्यशत्रिणं पणिं वुको हि षः १४ 

यूयं हि ष्ठा सुदानव॒ इन्द्र॑ज्येष्ठा अभिद्यवः । 

कर्ता नो अध्वन्ना सुगं गोपा अमा १५ 

अपि पन्थांमगन्महि स्वस्तिगाम॑नेहस॑म्‌ । 

येन विश्वाः परि द्विषो वृणक्ति विन्दते वसु १६ 


(५२) द्विपञ्चाशं सूक्तम्‌ 
(१-१७) सप्तदशर्चस्यास्य सूक्तस्य भारद्वाज ऋजिश्वा क्रृषिः । विश्वे देवा देवताः 
। (१-६, १३, १५-१७) प्रथमादितृचद्गयस्य त्रयोदश्या अृचः पञ्चदश्यादितृचस्य च 
त्रिष्टुप्‌, (७-१२) सप्तम्यादितृचद्वयस्य गायत्री, (१४) चतुर्दश्याञ्च 

न तद्‌ दिवा न पृथिव्यान मन्ये न यज्ञेन नोत शमीभिराभिः । 

उब्जन्तु तं सुभ्वः पर्व॑तासो नि हींयतामतियाजर्स्यं यष्टा १ 

अति वा यो म॑रुतो मन्य॑ते नो ब्रह्म॑ वा यः क्रियमाणां निनित्सात्‌ । 

तपूंषि तस्मै बुजिनानिं सन्तु ब्रह्यद्विषमभि तं शोचतु द्योः २ 

किमङ्ग त्वा ब्रह्मणः सोम गोपां किमङ्ग त्वांहरभिशस्तिपां न॑ः । 

किमङ्ग नः पश्यसि निद्यर्मानान्‌ ब्रह्याद्विषे तर्पषिं हेतिमस्य ३ 

अ्रवन्तु मामुषसो जायमाना अ्रवन्तु मा सिन्ध॑वः पिन्व॑मानाः । 

अव॑न्तु मा पर्व॑तासो ध्रुवासो ऽव॑न्तु मा पितरों देवहृतौ ४ 

विश्वदानीं सुमन॑सः स्याम पश्येम नु सूर्यमुञ्चर॑न्तम्‌ । 

तर्था करद्‌ वर्सुपतिर्वसूनां देवाँ ओहानोञ्वसागमिष्ठः ५ 

इन्द्रो नेदिष्ठमवसार्गमिष्ठः सर॑स्वती सिन्धुभिः पिन्ब॑माना । 

पर्जन्यो न ओर्षधीभिर्मयोभु रम्रिः सुशंसः सुहर्वः पितेव ६ 

विश्वै देवास ग्रा गंत शुणुता म॑ इमं हव॑म्‌ । एदं बर्हिर्नि षीदत ७ 

यो वों देवा घृतस्त्रना हव्येन॑ प्रतिभूर्षति । तं विश्व उर्प गच्छथ ८ 

उर्प नः सूनवो गिर॑ः शुणवन्त्वमृत॑स्य ये । सुमूळीका भ॑वन्तु नः ६ 

विश्वै देवा औतावूर्धं सृतुभिर्हवनश्रुतः । ज॒षन्तां युज्यं पर्यः १० 

स्तोत्रमिन्द्रो मरुद्णव स्त्वष्टमान्‌ मित्रो अर्यमा । इमा हव्या जुषन्त नः ११ 

इमं नो अग्ने अध्वरं होत॑र्वयुन॒शो य॑ज । चिकित्वान्‌ दैव्यं जन॑म्‌ १२ 

विश्वे देवाः शृणुतेमं हव॑ मे ये अन्तरिक्षे य उप द्यवि ष्ठ । 

ये अंग्रिजिह्वा उत वा यज॑त्रा आसद्यास्मिन्‌ बर्हिषिं मादयध्वम्‌ १३ 

विश्व देबा मम॑ शुणवन्तु यज्ञियां उभे रोदसी अपां नर्पाच्च मन्म॑ । 

मा वो वचांसि परिचच्त्याणि वोचं सुम्नेष्विद्‌ वो अन्तमा मदेम १४ 

ये के च ज्मा महिनो अहिंमाया दिवो ज॑ज्ञिरे अपां सधस्थे । 

ते अस्मभ्यमिषये विश्वमायुः क्षप॑ उस्त्रा व॑रिवस्यन्तु देवाः १५ 

अ्नीपर्जन्यावर्व॑तं धिय॑ मे ऽस्मिन्‌ हवें सुहवा सुष्टतिं न॑ः । 

इळांमन्यो जनयद्‌ गर्भम॒न्यः प्रजाब॑तीरिष आ धत्तमस्मे १६ 

स्तीर्णे बर्हिषि समिधाने ग्रमौ सूक्तेन महा नम॒सा विंवासे । 

अस्मिन्‌ नों अद्य विदथे यजत्रा विश्वै देवा हविर्षि मादयध्वम्‌ १७ 

(५३) त्रिपञ्चाशं सूक्तम्‌ 
(१-१०) दशर्चस्यास्य सूक्तस्य बार्हस्पत्यो भरद्वाज ऋषिः । पुषा देवता । (१- 
७, ६-१०) प्रथमादिसप्तर्चा नवमीदशम्योश्च गायत्री, (८) ्रष्टम्याश्चानुष्टप्‌ छन्दसी 
वयर्मु त्वा पथस्पते रथं न वार्जसातये । धिये प॑षन्नयुज्महि १ 
अभि नो नर्यं बसं वीरं प्रय॑ंतदक्तिणम्‌ । वामं गृहर्पति नय २ 
अ्रदित्सन्तं चिदाघृणे पूषन्‌ दानाय चोदय । पणेश्चिद्‌ वि प्रदा मन॑ः ३ 
वि पथो वाज॑सातये चिनुहि वि मृधो जहि । सार्धन्तामुग्र नो धियः ४ 
परिं तृन्धि पणीनामार॑या हृद॑या कवे । अ्र्थेम॒स्मभ्यं रन्धय ५ 
वि पूषन्नारया तुद पणेरिंच्छ हृदि प्रियम्‌ । ग्र्थेमस्मभ्यं रन्धय ६ 
आ रिख किकिरा कृंणु पणीनां हृद॑या कवे । ग्र्थेमस्मभ्य॑ रन्धय ७ 
यां पुषन्‌ ब्रह्मचोर्दनी मारां निभ्ष्याघृशे । 
तर्या समस्य हृद॑या मा रिंख किकिरा कणु ८ 
या ते अष्ट्रा गो्रोपशा ५५घृणे पशसार्धनी । तस्यास्ते सुम्नमीमहे ६ 
उत नों गोषणिं धिय॑ मश्वसां वांज॒सामुत । नृवत्‌ कृणुहि वीते १० 


(५४) चतुष्पञ्चाशं सूक्तम्‌ 
(१-१०) दशर्चस्यास्य सूक्तस्य बार्हस्पत्यो भरद्वाज ऋषिः । पुषा देवता । 
गायत्री छन्दः 
सं पंषन्‌ विदुर्षा नय॒ यो अञ्जंसानुशासंति । य एवेदमिति ब्रवंत्‌ १ 
सम पूष्णा ग॑मेमहि यो गृहाँ अ्ंभिशास॑ति । इम एवेतिं च ब्रव॑त्‌ २ 
पुष्णश्चक्रं न रिष्यति न कोशोऽव॑ पद्यते । नो अस्य व्यथते पविः ३ 
यो अंस्मै हविषाविंध न्न तं पूषापिं मृष्यते । प्रथमो विन्दते बरसु ४ 
पषा गा अन्वेतु नः पूषा र॑च्षत्वर्वतः । पूषा वाजं सनोतु नः ५ 
पूषन्ननु प्र गा ईहि यज॑मानस्य सुन्वतः । अस्माकं स्तुवतामुत ६ 
मा्किर्नेशन्माकीं रिष न्माकीं सं शारि केव॑टे । अथारिँष्टाभिरा गहि ७ 
श्रुग॒वर्न्त पूषणं व॒या मिर्यमर्नष्टवेदसम्‌ । ईशानं राय ईमहे ८ 
पूषन्तव॑ व्र॒ते व॒यं न रिष्येम करदा चन । स्तोतार॑स्त इह स्म॑सि ६ 
परि पूषा परस्ताद्धस्तं दधातु दच्चिंणम्‌ । पुन॑र्नो नष्टमाज॑तु १० 


(५५) पञ्चपञ्चाशं सूक्तम्‌ 

(१-६) षड़चस्यास्य सूक्तस्य बार्हस्पत्यो भरद्वाज ऋषिः । पुषा देवता । 
गायत्री छन्दः 

एहि वां विमुचो नपादार्घुणे सं स॑चावहै । रथीरृतस्य नो भव १ 
रथीतमं कपर्दिन्‌ मीर्शानं रार्घ॑सो महः । रायः सरखायमीमहे २ 
रायो धारास्याघृणे वसों राशिर॑जाश्व । धीव॑तोधीवतः सखा ३ 
पूषणं न्वश्जाश्व मुर्प स्तोषाम वाजिन॑म्‌ । स्वसुर्यो जार उच्यते ४ 
मातुर्दिधिषुम॑ब्रवं स्वसुर्जारः श्रैणोतु नः । भ्रातेन्द्रस्य सखा मम॑ ५ 
आजासः पूषणं रथे निशृम्भास्ते ज॑नश्रियम्‌ । देवं ब॑हन्तु बिभ्रतः ६ 


(५६) षट्पञ्चाशं सूक्तम्‌ 
(१-६) षड़चस्यास्य सूक्तस्य बार्हस्पत्यो भरद्वाज ऋषिः । पूषा देवता । (१-५) 
प्रथमादिपञ्चर्चां गायत्री, (६) षष्ठयाश्चानुष्टुप्‌ छन्दसी 
य एनमादिदेशति करम्भादितिं पूषणम्‌ । न तेन॑ देव आदिश १ 
उत घा स र॒थीत॑मः सख्या सत्पतिर्युजा । इन्द्रो वृत्राणि जिघ्रते २ 
उतादः परुषे गवि सूर॑श्चक्रं हिँरणयर्यम्‌ । न्यैरयद्‌ र॒थीत॑मः ३ 
यदद्य त्वां पुरुष्टत ब्रवाम दस्त्र मन्तुमः । तत्‌ सु नो मन्म साधय ४ 
इमं च॑ नो ग॒वेष॑णं सातये सीषध्यो ग॒णम्‌ । आरात्‌ प॑षन्नसि श्रुतः ५ 
आ तें स्वस्तिमीमह आरेअ्¥॑ंघामुपांवसुम्‌ । अद्या च॑ सर्वतातये श्वश्च 
सर्वर्तातये & 


(५७) सप्तपञ्चाशं सूक्तम्‌ 
(१-६) षड़चस्यास्य सूक्तस्य बार्हस्पत्यो भरद्वाज आषिः । इन्द्रापूषणो देवते । 
गायत्री छन्दः 
इन्द्रा नु पूषणा व॒यं सख्यार्य स्वस्तये । हुवेम वार्ज॑सातये १ 
सोम॑म॒न्य उपासदत्‌ पात॑वे चम्वोः सुतम्‌ । करम्भमन्य इच्छति २ 
अजा अन्यस्य वह्लयो हरी अन्यस्य संभृता । ताभ्यां वृत्राणि जिघ्नते ३ 
यदिन्द्रो अनंयद्‌ रितो महीरपो वुष॑न्तमः । तत्र पूषाभ॑व॒त्‌ सचां ४ 
तां पूष्णः सुंमतिं वयं वृक्षस्य प्र ब॒यामिंव । इन्द्र॑स्य चा र॑भामहे ५ 
उत्‌ पूषणं युवामहे ऽभीर्शृँरिव सार॑थिः । मह्या इन्द्र स्वस्तये ६ 

(५८) अष्टपञ्चाशं सूक्तम्‌ 
(१-४) चतुरृचस्यास्य सूक्तस्य बार्हस्पत्यो भरद्वाज आृषिः । पूषा देवता । (१ 
३-४) प्रथमर्चस्तृतीयाचतुर्थ्योश्च त्रिष्टुप्‌, (२) द्वितीयायाश्च जगती छन्दसी 
शक्रं ते अन्यद्‌ यंजतं तै अन्यद्‌ विर्षुरूपे अह॑नी द्यौरिवासि । 
विश्वा हि माया अव॑सि स्वघावो भद्रा तें पूषन्निह रातिरस्तु १ 
अजाश्वः पशपा वाज॑पस्त्यो धियंजिन्वो भुव॑ने विश्वे अर्पितः । 
अष्ट्रां पूषा शिंथिरामुद्वरीवृजत्‌ संचक्षाणो भुव॑ना देव ईयते २ 
यास्ते पूषन्नावो अन्तः स॑मुद्रे हिंरणययीरन्तरिक्षे चर॑न्ति । 
ताभिर्यासि दूत्यां सूर्यस्य कामेन कृत श्रव॑ इच्छमानः ३ 
पूषा सुबन्धुर्दिव आ पृथिव्या इळस्पर्तिर्मघवां दस्मवर्चाः । 
यं देवासो अर्ददुः सूर्यायै कार्मेन कृतं तवसं स्वञ्च॑म्‌ ४ 


) 


(५६) एकोनषष्टितमं सूक्तम्‌ 
(१-१०) दशर्चस्यास्य सूक्तस्य बार्हस्पत्यो भरद्वाज ऋषिः । इन्द्राग्नी देवते । (१- 
६) प्रथमादितृचद्वयस्य बृहती, (७-१०) सप्तम्यादिचतुर््ृचाञ्चानुष्टप्‌ छन्दसी 
प्र नु बोचा सुतेषु वां वीर्याई यानि चक्र्थुः । 
हतासो वां पितरो देवशंत्रव इन्द्रांग्री जीव॑थो युवम्‌ १ 
बळित्था महिमा वामिन्द्रांग्री पनिष्ठ आ। | 
समानो वां जनिता भ्रातरा युवं यमाविहेहमातरा २ 
ओकिवांसां सृते सचाँ अश्वा सप्ती इवाद॑ने । 
इन्द्रा न्वश्मी अव॑सेह वज्रिणा व॒यं देवा ह॑वामहे ३ 
य इन्द्रामी सुतेषु वां स्तवत्‌ तेष्वृंतावृधा । 
जोषवाकं वद॑तः पज्रहोषिणा न दैवा भसर्थश्चन ४ 
इन्द्राम्री को अस्य वां देवौ मर्तश्चिकेतति । 
विर्षूचो ग्रश्वान्‌ युयुजान ईयत एकः समान आ रथे ५ 
इन्द्राम्री अपादियं पूर्वागात्‌ पद्वतीभ्यः । 
हित्वी शिरो जिह्वया वार्वदच्चरत्‌ त्रिंशत्‌ पदा न्य॑क्रमीत्‌ ६ 
इन्द्रांग्री आ हि त॑न्वते नरो धर्न्वानि बाह्वोः । 
मा नों अस्मिन्‌ मंहाधने परां वर्कतं गर्बिष्टिषु ७ 
इन्द्रांग्री तपन्ति माऽघा अर्यो अरातयः । 

अप द्वेषांस्या कृतं युयुतं सूर्यादधि ८ 

इन्द्रांम्री युवोरपि वर्स दिव्यानि पार्थिवा । 

आ न॑ इह प्र य॑च्छतं रयिं विश्वायुपोषसम्‌ € 
इन्द्राग्री उक्थवाहसा स्तोमेंभिर्हवनश्रुता । 
विश्वाभिर्गीर्भिरा गंत मस्य सोम॑स्य पीतये १० 


(६०) षष्टितमं सूक्तम्‌ 
(१-१५) पञ्चदशर्चस्यास्य सूक्तस्य बाह॑स्पत्यो भरद्वाज ऋषिः । इन्द्राग्नी देवते । 
(१-३, १३) प्रथमादितृचस्य त्रयोदश्या अचश्च त्रिष्टुप्‌, (४-१२) चतुर्थ्यादिनवानां 
गायत्री, (१४) चतुर्दश्या बृहती, (१५) पञ्चदश्याश्चानुष्टप्‌ छन्दांसि 
श्नथद्‌ बृत्रमुत स॑नोति वाज मिन्द्रा यो अग्री सहरी सपर्यात्‌ । 
इरज्यन्ता वसव्यस्य भूरेः सह॑स्तमा सह॑सा वाजयन्ता १ 
ता योधिष्टमभि गा इन्द्र नून मपः स्व॑रुषसों अग्र ऊळहाः । 
दिशः स्वंरुषसं इन्द्र चित्रा अपो गा अग्रे युवसे नियुत्वान्‌ २ 
ग्रा वृत्रहणा वृत्रहभिः शुष्मे रिन्द्र॑ यातं नमोभिरग्ने अर्वाक्‌ । 
युवं राधोभिरकवेभिरिन्द्रा ग्रॅ अस्मे भवतमुत्तमेभिः ३ 
ता हवे ययोरिदं पप्ने विश्व॑ पुरा कृतम्‌ । इन्द्राग्री न म॑र्धतः ४ 
उग्रा विघनिना मृध॑ इन्द्राम्री ह॑वामहे । ता नों मुळात ईद्शै ५ 
हतो वुत्रारयार्या हतो दासानि सत्प॑ती । हतो विश्वा अप द्विषः ६ 
इन्द्रांग्री युवामिमेई ऽभि स्तोमां अ्रनूषत । पिब॑तं शंभुवा सुतम्‌ ७ 
या वां सन्तिं पुरुस्पृहो नियुता दाशुषे नरा । इन्द्राग्नी ताभिरा ग॑तम्‌ ८ 
ताभिरा गच्छतं नरो पेदं सव॑नं सुतम्‌ । इन्द्राम्री सोम॑पीतये ६ 
तमींळिष्व यो अर्चिषा वना विश्वा परिष्वज॑त्‌ । कृष्णा कृणोति जिह्वयां १० 
य इद्ध आविवासति सुम्नमिन्द्रस्य मर्त्यः । द्युप्नायं सुतरां अपः ११ 
ता नो वार्जवतीरिष॑ आशून्‌ पिपृतमर्वतः । इन्द्र॑मम्रिं च चोळह॑वे १२ 
उभा वामिन्द्राम्री आहवध्यां उभा राधसः सह माद॒यध्यै । 
उभा दातारांविषां र॑यीणा मुभा वाज॑स्य सातये हवे वाम्‌ १३ 
आ नो गव्यैभिरश्वचैर्व॑स॒व्येईरुप॑ गच्छतम्‌ । 
सखायौ देवौ सरूयाय॑ शंभुवे न्द्वामी ता ह॑वामहे १४ 
इन्द्राग्नी शृणुतं हवं यर्जमानस्य सुन्व॒तः । 

वीतं हवठ्यान्या | ५ पिब॑तं ५ सोम्यं घर || 
रीतं हव्यान्या ग॑तं पिबतं सोम्यं मर्ध १५ 


(६१) एकषष्टितमं सूक्तम्‌ 
(१-१४) चतुर्दशर्चस्यास्य सूक्तस्य बार्हस्पत्यो भरद्वाज क्रृषिः । सरस्वती देवता । 
(१-३, १३) प्रथमादितृचस्य त्रयोदश्या अचश्च जगती, (४-१२) चतुर्थ्यादिनवानां 
गायत्री, (१४) चतुर्दश्याश्च त्रिष्टुप्‌ छन्दांसि 
इयर्म॑ददाद्‌ रभसमृणच्युतँ दिवोदासं वध्य्यश्वार्य दाशुषे । 
या शश्वन्तमाचखादाव॒सं पणिं ता तै दात्राणि तविषा स॑रस्वति १ 
इयं शुष्मेभिर्बिसखा इवारुजत्‌ सानुं गिरीणां त॑विषेर्भिरूर्मिभिः । 
पारावतघ्रीमव॑से सुवृक्तिभिः सर॑स्वतीमा विवासेम धीतिभिः २ 
सर॑स्वति देवनिदो नि ब॑र्हय प्रजां विश्व॑स्य बसंयस्य मायिन॑ः । 
उत क्षितिभ्योऽवनीरविन्दो विषमेभ्यो अ्रस्तवो वाजिनीवति ३ 
प्र णो देवी सर॑स्वती वाजैभिर्वाजिनीवती । घीनामंवित्र्यवतु ४ 
यस्त्वां देवि सरस्वत्युपब्रृते धने हिते । इन्द्रं न वृत्रतूर्ये ५ 
त्वं दैवि सरस्वत्यवा वाजेषु वाजिनि । रदा पूषेव॑ नः सनिम्‌ ६ 
उत स्या नः सर॑स्वती घोरा हिर॑ययवर्तनिः । वृत्रघी व॑ष्टि सुष्टतिम्‌ ७ 
यस्यां अनन्तो ग्रहुत स्त्वेषश्च॑रिष्णुर॑र्णवः । अमश्वरति रोरुवत्‌ ८ 
सा नो विश्वा अति द्विषः स्वसरन्या आृताव॑री । ग्रतन्नहेव सूर्यः ६ 
उत न॑ः प्रिया प्रियासु सप्तस्वसा सुर्जुष्टा । सर॑स्वती स्तोम्या भूत्‌ १० 
आपप्रुषी पार्थिवा न्युरु रजों ग्रन्तरिक्षम्‌ । सरस्वती निदस्पातु ११ 
त्रिषधस्था सप्तर्धातुः पञ्च जाता वर्धयन्ती । वाजेवाजे हव्या भूत्‌ १२ 
प्र या म॑हिम्ना महिनांसु चेकिते द्युम्रेभिरन्या अपसामपस्तमा । 
रथ॑ इव बृहती विभ्वने कृतो पस्तुत्यां चिकितुषा सर॑स्वती १३ 
सर॑स्वत्यभि नों नेषि वस्यो माप स्फरीः पय॑सा मा न आ ध॑क्‌ । 
जुषस्ब॑ नः सख्या वेश्या च मा त्वत्‌ च्षेत्राणयर॑णानि गन्म १४ 
हि इति चतुर्थोञ्ष्टकः 
षष्ठोऽनुवाकः । सू० ६२-७४ 
प्रथमोऽध्यायः व० १।२७ 


(६२) द्विषष्टितमं सूक्तम्‌ 

(१-११) एकादशर्चस्यास्य सूक्तस्य बार्हस्पत्यो भरद्वाज ऋषि: । अ्रश्चिनौ देवते । 
त्रिष्टुप्‌ छन्दः 

स्तुषे नरां दिवो अस्य प्रसन्ता ऽश्चिनां हवे जर॑माणो अकैः । 
या स॒द्य उस्त्रा व्युषि ज्मो अन्तान्‌ युर्युषतः पर्युरू वरांसि १ 
ता य॒ज्ञमा शुचिभिश्चक्रमाणा रथ॑स्य भानुं रुरुचू रजोभिः । 
पुरू वरांस्यमिता मिमाना ऽपो धन्वान्यतिं याथो अजान्‌ २ 
ता ह त्यद्‌ वर्तिर्यदर॑धमुग्रे त्था धिय॑ ऊहथुः शश्वदश्वैः । 
मनोजवेभिरिंषिरेः शयध्यै परि व्यथिर्दाशुषो मर्त्यस्य ३ 
ता नव्यसो जर॑माणस्य मन्मोप॑ भूषतो सुयुजानसंप्ती । 
शुभं परक्षमिषमूर्ज बर्हन्ता होता यक्षत्‌ प्रनो अध्रुग्युवाना ४ 
ता वल्गू दस्ता पुरुशार्कतमा प्रबा नव्यसा वचसा विवासे । 
या शंसते स्तुवते शंभविष्ठा बभूवतुर्गृणते चित्रराती ५ 
ता भुज्युं विभिरद्यः स॑मुद्रात्‌ तउग॑स्य सूनुमूहथ्‌ रजोभिः । 
अरेणुभिर्योजनेभिर्भुजन्ता पतत्रिभिरर्णसो निरुपस्थांत्‌ ६ 
वि जयुषा रथ्या यातमद्रिँ श्रुतं हव॑ वृषणा वच्चिम॒त्याः । 
द॒शस्यन्तां शयवे पिप्यथुर्गामिति च्यवाना सुमतिं भुरण्यू ७ 
यद्‌ रोदसी प्रदिवो अस्ति भूमा हेव्ठों देवानामुत मर्त्यत्रा । 
तदादित्या वसवो रुद्रियासो रक्षोयुजे तपुरघं द॑धात ८ 
य ई राजानावृतुथा विदधद्‌ रज॑सो मित्रो बरुणश्चिकेंतत्‌ । 
गम्भीराय रक्ष॑से हेतिम॑स्य द्रोघाय चिद्‌ वच॑स॒ आन॑वाय € 
अ्रन्तरेश्चक्रैस्तर्नयाय वर्ति र्द्चुमता यातं नृवता रथेन । 
सनुत्येन त्यज॑सा मर्त्यस्य वनुष्यतामपि शीर्षा व॑वृक्तम्‌ १० 
आ प॑रमार्भिरुत मंध्यमार्भि निंयुद्भिर्यातमवमा्भिरर्वाक्‌ । 
टूळहरस्यं चिद्‌ गोम॑तो वि व्रजस्य दुरो वर्त गृणते चित्रराती ११ 


(६३) त्रिषष्टितमं सूक्तम्‌ 
(१-११) एकादशर्चस्यास्य सूक्तस्य बार्हस्पत्यो भरद्वाज ऋषिः । अश्विनौ देवते । 
(१-१०) प्रथमादिदशर्चा त्रिष्टुप्‌, (११) एकादश्याश्चेकपदा त्रिष्टुप्‌ छन्दसी 
॥ वल्ग [| पुरुहताद्य ऽविदन्नमंस्वान 
क्व१ त्या वल्गू पु दूतो न स्तोमोऽविद्‌न्नम॑स्वान्‌ । 
आ यो अ्रर्वाङ्नासंत्या ववर्त प्रेष्ठा ह्यस॑थो अस्य मन्म॑न्‌ १ 

अरं मे गन्तं हव॑नायास्मै गृणाना यथा पिर्बाथो अन्धः । 

परि ह त्यद्‌ वर्तिर्याथो रिषो न यत्‌ परो नान्तरस्तुतुर्यात्‌ २ 
अकारि वामन्ध॑सो वरीम्‌ न्नस्तारि ब॒र्हिः सुप्रायणत॑मम्‌ । 
उत्तानह॑स्तो युवयुर्ववन्दा 55 वां नक्ष॑न्तो अद्र॑य आञ्जन्‌ ३ 
ऊर्ध्वो वामग्रिर॑ध्वरेष्वैस्थात्‌ प्र रातिरेति जूर्णिनी घृताची । 

प्र होतां गूर्तम॑ना उराणो ऽयुक्त यो नास॑त्या हवीमन्‌ ४ 

अधि श्रिये दुहिता सूर्यस्य रथ॑ तस्थौ पुरुभुजा शतोतिम्‌ । 

प्र मायाभिर्मायिना भूतमत्र नरां नृत्‌ जनिमन्‌ यज्ञियानाम्‌ ५ 
युवं श्रीभिर्दर्शताभिराभिः शभे प॒ष्टिमृहथ॒ः सूर्यायाः । 

प्र वां वयो वपषे5न पप्तन्‌ नक्ञद्‌ वाणी सृष्टता धिष्ण्या वाम्‌ ६ 
आ वां वयोऽश्वासो वर्हिष्ठा अभि प्रयो नासत्या वहन्तु । 

प्र वां रथो मनोजवा असर्जीषः पृक्त इषिधो अर्नु पूर्वीः ७ 

परु हि वाँ पुरुभुजा देष्णं धेनुं न इष॑ पिन्वतमस॑क्राम्‌ । 

स्ततश्च वां माध्वी स॒ष्टतिश्चरसांश्च ये वामन्‌ रातिमग्मन्‌ ८ 

उत म॑ ऋजे पुर॑यस्य रघ्वी सुंमीळहे शतं पेरुके चं प॒क्वा । 
शारडो दाख्रिणिनः स्मद्दिष्टीन्‌ दर्श ब॒शासों अभिषार्च ऋष्वान्‌ ६ 
सं वां शता नासत्या स॒हस्त्रा ऽश्वांनां पुरुपन्था गिरे दात्‌ । 
भरद्वाजाय वीर नू गिरे दाद्धता रक्षांसि पुरुदंससा स्युः १० 

आ वां सुम्ने वरिमन्त्सूरिभिः ष्याम्‌ ११ 


(६४) चतुःषष्टितमं सूक्तम्‌ 
(१-६) षङड़चस्यास्य सूक्तस्य बार्हस्पत्यो भरद्वाज आृषिः । उषा देवता । 
त्रिष्टुप्‌ छन्दः 

उदु श्रिय उषसो रोच॑माना अस्थरपां नोर्मयो रुश॑न्तः । 

कृणोति विश्वां सुपर्था सुगा न्यर्भूदु वस्वी दर्च्तिणा मघोनी १ 

भद्रा द॑दुक्त उविंया वि भा स्यत्‌ तें शोचिर्भानवो द्यामपप्तन्‌ । 
आविर्वक्ञः कृणुषे शम्भमानो षो देवि रोच॑माना महोभिः २ 

वहन्ति सीमरुणासो रुशन्तो गार्वः सुभगामुर्विया प्रथानाम्‌ । 

अपेजते शूरो अस्तेव शत्रून्‌ बाधते तमो अजिरो न बोळहा ३ 

सुगोत तें सुपथा पर्वतेष्ववाते अपस्त॑रसि स्वभानो । 

सा न आ ब॑ह पृथुयामन्नृष्वे रयिं दिवो दुहितरिषयध्यै ४ 
सा वह योक्षभिरवातोषो वरं वह॑सि जोषमनु । 

त्वं दिवो दुहितर्या ह॑ देवी पूर्वहृतौ मंहनां दर्शता भः ५ 
उत्‌ ते वय॑श्चिद्‌ वसतेर॑पप्तन्‌ नर॑श्च ये पितुभाजो व्युष्टौ । 
अमा सते ब॑हसि भूरिं वाम मुषों देवि दाशुषे मर्त्याय ६ 


(६%) पञ्चषष्टितमं सूक्तम्‌ 
(१-६) षड़चस्यास्य सूक्तस्य बार्हस्पत्यो भरद्वाज आृषिः । उषा देवता । 
त्रिष्टुप्‌ छन्दः 
एषा स्या नों दुहिता दिंबोजाः क्ितीरुच्छन्ती मार्नुषीरजीगः । 
या भानुना रुश॑ता राम्या स्वज्ञांयि तिरस्तम॑सश्चिदक्तून्‌ १ 
वि तद्‌ य॑युररुणयुग्भिरश्चै श्वित्रं भान्त्युषरसश्चन्द्रर॑थाः । 
अग्रै युज्ञस्य॑ बृहतो नय॑न्ती र्वि ता बाधन्ते तम ऊर्मृयांयाः २ 
श्रबो बाजमिषमूर्जं वर्हन्ती र्नि दाशुर्ष उषसो मर्त्याय । 
म॒घोनीर्जीरवत्‌ पत्यंमाना अरबों धात विधते रत्रमद्य ३ 
इदा हि वो विधते रत्तमस्ती दा वीरार्य दाशुर्ष उषासः । 
इदा विप्राय जर॑ते यदुक्था नि ष्म माव॑ते वहथा पुरा चित्‌ ४ 
इदा हि त॑ उषो अद्रिसानो गोत्रा गवामङ्गिरसो गृणन्ति । 
व्यश्केणं निभिदुर्ब्रह्म॑णा च स॒त्या नृणाम॑भवद्‌ देवहृतिः ५ 
उच्छा दिँवो दुहितः प्रवन्ना भरद्वाजवद्‌ विधते म॑घोनि । 
सुवीरं रयिं गुणते रिरीद्यु रुगायमर्धिं धेहि श्रवो नः ६ 


(६६) षट्षष्टितमं सूक्तम्‌ 
(१-११) एकादशर्चस्यास्य सूक्तस्य बार्हस्पत्यो भरद्वाज आृषिः । मरुतो देवताः । 
त्रिष्टुप्‌ छन्दः 
वपुर्न तश्चिकितुर्षे चिदस्तु समानं नार्म धेनु पर्त्यमानम्‌ । 
मर्तेष्वन्यद्‌ दोहसें पीपार्यं सकृच्छुक्रं दुदुहे पृश्निरूधः १ 
ये अग्रयो न शोशचन्निधाना द्विर्यत्‌ त्रिर्मरुतों वावृघन्त॑ । 
अरेणवो हिरण्ययास एषां साकं नृम्णैः पौंस्येभिश्च भूवन्‌ २ 
रुद्रस्यये मीळहषः सन्ति पुत्रा यांश्चो नु दाधृविर्भरध्यै । 

विदे हि माता महो मही षा सेत्‌ पृश्निं: सुभ्वेई॑ गर्भमाधात्‌ ३ 
न य ईष॑न्ते ज॒नुषोऽया न्वश ऽन्तः सन्तोऽवद्यानि पुनानाः । 
निर्यद्‌ दुहे शुचयोऽनु जोष मनुं श्रिया तन्व॑मुक्तमांणाः ४ 
मक्षू न येषं दोहसँ चिद॒या आ नाम॑ घृष्णु मारुतं दर्धानाः । 

न ये स्तौना अयासो मह्या नू चित्‌ सुदानुरव॑ यासदुग्रान्‌ ५ 
त इदुग्राः शव॑सा घुष्णुषेणा उभे युजन्त रोदसी सुमेके । 

अर्थ स्मैषु रोदसी स्वशोचि राम॑वत्सु तस्थौ न रोकः ६ 
अनेनो वो मरुतो यामो अस्त्व नश्वश्चिद्‌ यमजत्यर्र॑थीः । 
अनवसो अनभीशू र॑जस्तू र्वि रोदसी पर्थ्या याति सार्धन्‌ ७ 
नास्य॑ वर्ता न तरुता न्व॑स्ति मरुतो यमवंथ वाज॑सातौ । 
तोके वा गोषु तनये यमप्सु स ब्रजं दर्ता पार्ये अध द्योः ८ 
प्र चित्रमर्क गुंण॒ते तुराय मारुताय स्वत॑वसे भरध्वम्‌ । 

ये सहांसि सह॑सा सहन्ते रेज॑ते अग्रे पृथिवी म॒खेभ्य॑ः & 
त्विषीमन्तो अध्वरस्येव दिद्युत्‌ तृषुच्यब॑सो जुह्णोई नाग्रेः । 
अर्चत्र॑यो धुन॑यो न वीरा श्राज॑जन्मानो मरुतो अधृष्टाः १० 

तं वृधन्तं मारुतं भ्राज॑दृष्टिं रुद्रस्य सूनं हवसा विवासे । 
दिवः शर्धाय शुच॑यो मनीषा गिरयो नाप॑ उग्रा अ्रंस्पृधन्‌ ११ 


(६७) सप्तषष्टितमं सूक्तम्‌ 
(१-११) एकादशर्चस्यास्य सूक्तस्य बार्हस्पत्यो भरद्वाज क्रृषिः । मित्रावरुणौ देवते 
। त्रिष्टुप्‌ छन्दः 
विश्वेषां वः स॒तां ज्येष्ठतमा गीर्भिर्मित्रावरुणा वावृधध्यै । 
सं या रश्मेव॑ यमतुर्यमिष्ठा द्वा जनाँ अस॑मा बाहभिः स्वैः १ 
इयं मद्‌ वां प्र स्तृंणीते मनौषो प॑ प्रिया नम॑सा बर्हिरच्छ । 
यन्तं नो मित्रावरुणावर्धैष्टं छर्दिर्यद्‌ वां वरूथ्यं सुदानू २ 
आ यातं मित्रावरुणा सुशस्त्यु पं प्रिया नम॑सा हूयमाना । 
सं याव॑प्रःस्थो अपसेंव जनां ञ्छरुधीयतश्चिंद्‌ यतथो महित्वा ३ 
अश्वा न या वाजिनां पूतर्बन्धू आता यद्‌ गर्भमदितिर्भरध्यै । 
प्र या महिं महान्ता जाय॑माना घोरा मर्ताय रिपवे नि दींघः ४ 

विश्वे यद्‌ बां मंहना मन्द॑मानाः क्षत्रं देवासो अर्दधुः स॒जोषाः । 
परि यद्‌ भूथो रोद॑सी चिदुर्वी सन्ति स्पशो अरद॑ब्धासो ग्रमूराः ५ 
ता हि चञत्रं धारयेथे अनु द्यून्‌ टुंहेथे सानुमुपमार्दिव द्योः । 
दृव्ठहो नज्नैत्र उत विश्वदेवो भूमिमातान्‌ द्यां धासिनायोः ६ 

ता विग्रं धैथे जठर॑ पृणध्या आ यत्‌ सद्म सभृतयः पृणन्ति । 

न मुँष्यन्ते युवतयोऽवाता वि यत्‌ पर्यो विश्वजिन्वा भर॑न्ते ७ 
ता जिह्वया सदमेदं सुमेधा आ यद्‌ वाँ स॒त्यो अरति्ऋृति भूत्‌ । 
तद्‌ वां महित्वं घुंतान्नावस्तु युवं दाशुषे वि च॑यिष्टमं्हः ८ 

प्र यदू वां मित्रावरुणा स्पूर्धन्‌ प्रिया धाम॑ युवधिता मिनन्ति । 
न ये देवास ओहंसा न मर्ता अ्रयज्ञसाचो अप्यो न पुत्राः & 

वि यद्‌ वाच॑ कीस्तासो भरन्ते शंस॑न्ति के चिंच्निविदों मनानाः । 
आद्‌ वाँ ब्रवाम सत्यान्युक्था नर्किर्देवेभिर्यतथो महित्वा १० 
अवोरित्था वां छर्दिषो अभिष्टौ युवोर्मिंत्रावरुणावस्कृंधोयु । 

अनु यद्‌ गाव॑ः स्फुरानृजिप्यं धृष्णुं यद्‌ रणे वूर्षणं युनज॑न्‌ ११ 


(६८) अ्रष्टषष्टितमं सूक्तम्‌ 
(१-११) एकादशर्चस्यास्य सूक्तस्य बार्हस्पत्यो भरद्वाज ऋषिः । इन्द्रावरुणौ देवते 
। (१-८, ११) प्रथमाद्यष्टर्चामेकादश्याश्च त्रिष्टुप्‌, 
(६-१०) नवमीदशम्योश्च जगती छन्दसी 

श्रृष्टी वां यज्ञ उद्य॑तः सजोर्षा मनुष्वद्‌ वृक्तबर्हिषो यजंध्यै । 
आ य इन्द्रावरुणाविषे अद्य महे सुम्राय॑ मह आंववर्तत्‌ १ 
ता हि श्रेष्ठां देवताता तुजा शूराणां शर्विष्ठा ता हि भूतम्‌ । 
मघोनां मंहिँष्ठा तुविशुष्म॑ ऋतेन॑ वृत्रतुरा सर्व॑सेना २ 
ता गुंणीहि नमस्येभिः शूषैः सुम्नेभिरिन्द्रावरुणा चकाना । 
वञ्जणान्यः शव॑सा हन्तिं वृत्रं सिर्षक्त्यन्यो वृजनेषु विप्रः ३ 
म्राश्च यन्नर॑श्च वावृधन्त विश्वै देवासो नरां स्वगूर्ताः । 
प्रेभ्य इन्द्रावरुणा महित्वा द्यौश्च॑ पृथिवि भूतमुर्वी ४ 
स इत्‌ सुदानुः स्ववाँ ऋृतावे न्द्रा यो वाँ वरुण दाश॑ति त्मन्‌ । 
इषा स द्विषस्तरेद्‌ दास्वान्‌ वंसंद्‌ रयिं र॑यिवतं॑श्च जनान्‌ ५ 
यं युवं दाश्वध्वराय देवा र॒यिं धत्थो वसुमन्तं पुरुक्षुम्‌ । 

अस्मे स इन्द्रावरुणावपि ष्यात्‌ प्र यो भनक्ति वनुषामशस्तीः ६ 
उत न॑ः सुत्रात्रो देवगोपाः सूरिभ्य इन्द्रावरुणा र॒यिः ष्यात्‌ । 

येषां शुष्मः पृत॑नासु साह्वान्‌ प्र स॒द्यो द्युम्ना तिरते ततुरिः ७ 

नू न॑ इन्द्रावरुणा गृणाना पृं रयिं सौश्रव॒साय॑ देवा । 

इत्था गृणन्तौ महिन॑स्य शर्धो ऽपो न नावा दुरिता तरम ८ 

प्र सम्राजें बृहते मन्म नु प्रिय मर्च देवाय वरुणाय सप्रर्थः । 

अयं य उर्वी मंहिना महिंब्रतः क्रत्वा विभात्यजरो न शोचिषा € 
इन्द्रावरुणा सुतपाविमं सुतं सोम॑ पिबतं मद्यं धृतव्रता । 

युवो रथों अध्वरं देववीतये प्रति स्वस॑रमुप॑ याति पीतये १० 
इन्द्रांवरुणा मर्धुमत्तमस्य वृष्णः सोम॑स्य वृषणा वृषेथाम्‌ । 

इदं वामन्धः परिषिक्तमस्मै आसद्यास्मिन्‌ बर्हिषि मादयेथाम्‌ ११ 


(६६) एकोनसप्ततितमं सूक्तम्‌ 
(१-८) अ्रष्टर्चस्यास्य सूक्तस्य बार्हस्पत्यो भरद्वाज क्र्षिः । इन्द्राविष्णू देवते । 
त्रिष्टुप्‌ छन्दः 
सं वां कर्मणा समिषा हिंनोमी न्द्रॉंविष्ण अपसस्पारे अस्य । 
जुषेथां यज्ञं द्रविणं च धत्त मरिष्टेर्नः पथिभिः पारय॑न्ता १ 
या विश्वांसां जनितारां मतीना मिन्द्राविष्णुं कलशां सोम॒धानां । 
प्र वां गिरः शस्यर्माना अ्रवन्तु प्र स्तोमासो गीयर्मानासो अर्कैः २ 
इन्द्राविष्ण मदपती मदानामा सोम॑ यातं द्रविणो दर्घाना । 
सं वांमञ्जन्त्वक्तुभिर्मतीनां सं स्तोमासः शस्यर्मानास उक्थैः ३ 
आ वामश्वासो अभिमातिषाह इन्द्राविष्णू सधमादो वहन्तु । 
जुषेथां विश्वा हब॑ना मतीना मुप ब्रह्माणि शृणुतं गिरो मे ४ 
इन्द्राविष्ण्‌ तत्‌ प॑नयाय्य॑ वां सोम॑स्य मद॑ उरु च॑क्रमाथे । 
अकृणुतमन्तरिक्षं वरीयो ऽप्रथतं जीवसे नो रजांसि ५ 
इन्द्राविष्णू हविषा वावृधाना ऽग्रांद्वाना नम॑सा रातहव्या । 
घृतासुती द्रविंणं धत्तमस्मे समुद्रः स्थः कलर्शः सोमधानः ६ 
इन्द्राविष्ण्‌ पिब॑तं मध्वो अस्य सोम॑स्य दस्रा जठर॑ पृणेथाम्‌ । 
आ वामन्धांसि मदिराणय॑ग्म ब्रुप ब्रह्माणि शृणुतं हव॑ मे ७ 
उभा जिग्यथुर्न परां जयेथे न परा जिग्ये कतरश्चनैनोः । 

इन्द्रश्च विष्णो यदप॑स्पृधेथां त्रेधा सहस्त्रं वि तदैरयेथाम्‌ ८ 


(७०) सप्ततितमं सूक्तम्‌ 
(१-६) षड़चस्यास्य सूक्तस्य बार्हस्पत्यो भरद्वाज ऋषिः । द्यावापृथिव्यौ देवते । 
जगती छन्दः 
घृतव॑ती भुर्बनानामभिश्ररियो री पृथ्वी मंघुदुघे सुपेशसा । 
द्यावापृथिवी वरुणस्य घर्मणा विष्क॑भिते अजरे भूरिरेतसा १ 
असश्चन्ती भूरिधारे पर्यस्वती घृतं दुहाते सुकृते शुर्चिब्रते । 
राज॑न्ती अस्य भुवंनस्य रोदसी अस्मे रेत॑: सिञ्चतं यन्मनुर्हितम्‌ २ 
यो वामृजवे क्रम॑णाय रोदसी मर्तो ददाशं धिषणे स सांधति । 
प्र प्रजाभिर्जायते धर्मणस्परि युवोः सिक्ता विषुरूपाणि सव्रता ३ 
घृतेन द्यावापृथिवी अभीवते घृतश्रिया घृतप॒चां घृतावृधा । 
उर्वी पृथ्वी होतृवूर्ये पुरोहिते ते इद्‌ विप्रां ईळते सुम्नमिष्टये ४ 
मध नो द्यावापृथिवी मिमिक्षतां मध॒श्च॒तां मधुदुघे मर्धु्रते । 
दाने यज्ञं द्रविणं च देवता महि श्रवो वार्ज॑मस्मे सुवीर्यम्‌ ५ 
ऊर्ज॑ नो द्योश्व॑ पृथिवी च॑ पिन्वतां पिता माता विश्वविदा सुदंस॑सा । 
संरराणे रोद॑सी विश्वश॑म्भुवा स॒निं वाजँ रयिमस्मे समिन्वताम्‌ ६ 


(७१) एकसप्ततितमं सूक्तम्‌ 

(१-६) षड़चस्यास्य सूक्तस्य बार्हस्पत्यो भरद्वाज अृषिः । सविता देवता । (१- 

३) प्रथमतृचस्य जगती, (४-६) द्वितीयतृचस्य च त्रिष्टुप्‌ छन्दसी 
उदु ष्य देवः स॑विता हिरण्यया बाहू अयंस्त सर्वनाय सुकर्तुः । 
घृतेन॑ पाणी अभि प्रुष्णुते म॒खो युवां सुदक्षो रज॑सो विर्धर्मणि १ 
देवस्य॑ व॒यं संवितुः सवीमनि श्रेष्ठे स्याम वसुनश्च दावनें । 
यो विश्वस्य द्विपदो यश्चर्तष्पदो निवेशने प्रसवे चासि भूर्मनः २ 
अद॑ब्धेभिः सवितः पायुभिष्टं शिवेभिरद्य परि पाहि नो गर्यम्‌ । 
हिर॑णयजिह्णः सुविताय नव्य॑से रक्षा माकिर्नो अघशंस ईशत ३ 
उदु ष्य देवः सविता दर्मूना हिर॑शयपाणिः प्रतिदोषम॑स्थात्‌ । 
अयोहनुर्यजतो मन्द्रजिहृ ग्रा दाशुषे सुवति भूरिं वामम्‌ ४ 
उर्दू अयाँ उपव॒क्तेव॑ बाहू हिंरणययां सविता सुप्रतीका । 

दिवो रोहाँस्यरुहत्‌ पृथिव्या अ्ररीरमत्‌ पतयत्‌ कञ्चिदभ्वम्‌ ५ 
वाममद्य संवितर्वाममु श्वो दिवेदिवे वाममस्मभ्यं सावीः । 
वामस्य हि क्रयस्य देव भूरे रया धिया वामभार्जः स्याम ६ 


(७२) द्विसप्ततितमं सूक्तम्‌ 
(१-५) पञ्चर्चस्यास्य सूक्तस्य बार्हस्पत्यो भरद्वाज आृषिः । इन्द्रासोमौ देवते । 
त्रिष्टुप्‌ छन्दः 
इन्द्रासोमा महि तद्‌ वाँ महित्वं युवं महानिं प्रथमानि चक्रथुः । 
युवं सूर्य विविदर्थुर्युवं स्वशर्विश्वा तमांस्यहतं निदश्व १ 
इन्द्रासोमा वासयंथ उषास मुत्‌ सूर्य नयथो ज्योतिषा सह । 
उप द्यां स्कम्भथुः स्कम्भनेना प्रथतं पृथिवीं मातरं वि २ 
इन्द्रासोमावहिंमपः प॑रिष्ठां हथो वृत्रमनु वां द्यौर॑मन्यत । 

प्राणाँस्यैरयतं नदीनामा समुद्राणि पप्रथुः पुरूणि ३ 
इन्द्रासोमा पक्वमामास्वन्त निं गवामिद द॑घथुर्व ्षणांसु । 
जगूभथुरनपिनद्धमासु रुशच्चित्रासु जगतीष्वन्तः ४ 
इन्द्रासोमा युवमङ्ग तरुत्रमपत्यसाचं श्रुत्यं रराथे । 
युवं शुष्मं नर्य॑ चर्षणिभ्यः सं विव्यथुः पृतनाषाह॑मुग्रा ५ 


(७३) त्रिसप्ततितमं सूक्तम्‌ 
(१-३) तृचस्यास्य सूक्तस्य बार्हस्पत्यो भरद्वाज ऋषिः । बृहस्पतिर्देवता । 
त्रिष्टुप्‌ छन्दः 
यो अद्विभित्‌ प्रथम॒जा ऋतावा बृहस्पर्तिराङ्गिरसो हविष्मान्‌ । 
द्विबर्हज्मा प्राघर्मसत्‌ पिता न आ रोद॑सी वुषभो रोरवीति १ 
जनाय चिद्‌ य ईव॑त उ लोकं बृहस्पतिर्देवहृतौ चकारे । 
न्‌ वृत्राणि वि परो दर्दरीति जयञ्छ्गरमित्रान्‌ पृत्सु साहन्‌ २ 
बृहस्पतिः समजयद्‌ वसूनि महो ब्र॒जान्‌ गोमतो देव एष 
अपः सिर्षासन्‌ त्स्वश्रप्रतीतो बृहस्पतिर्हन्त्यमित्रमकैः ३ 


(७४) चतुःसप्ततितमं सूक्तम्‌ 
(१-४) चतुरृचस्यास्य सूक्तस्य बरार्हस्पत्यो भरद्वाज आृषिः । सोमारुद्रौ देवते । 

त्रिष्टुप्‌ छन्दः 
सोमारुद्रा धारयेथामसुर्य१ प्र बामिष्टयोऽर॑मश्नुवन्तु । 
दमैदमे सप्त रल्ना दर्धाना शां नों भूतं द्विपदे शां चतुष्पदे १ 
सोमारुद्रा वि बूंहतं विष॑ची ममीवा या नो गर्यमाविवेशं । 
आरे बाधेथां निर्जृतिं पराचे रस्मे भद्रा सौश्रवसानि सन्तु २ 
सोमारुद्रा युवमेतान्यस्मे विश्वां तनूर्ष भेषजानि धत्तम्‌ । 
अरव स्यतं मुञ्चतं यन्नो अस्तिं तनूष॑ बद्धं कृतमेनो अस्मत्‌ ३ 
तिग्मायुधौ तिग्महेती सुशेवौ सोमारुद्राविह सु मृव्ठतं नः । 
प्र नों मुञ्चतं वरुणस्य पाशाद्‌ गोपायतं नः सुमनस्यमाना ४ 


(७५) पञ्चसप्ततितमं सूक्तम्‌ 
(१-१६) एकोनविंश्यत्यूचस्यास्य सूक्तस्य भारद्वाजः पायुर्गृषिः । (१) प्रथमर्चो 
वर्म, (२) द्वितीयाया धनुः, (३) तृतीयाया ज्या, (४) चतुर्थ्या आली, (५) 
पञ्चम्या इषुधिः, (६) षष्ठयाः पूर्वार्धस्य सारथिरुत्तरार्धस्य च रश्मयः, (७) 
सप्तम्या अ्रश्वाः, (८) अ्रष्टम्या रथः, (६) नवम्या रथगोपाः, (१०) दशम्या 
ब्राह्मणपितृसोमद्यावापृथिवीपुषाणः, (११-१२, १५-१६) 
एकादशीद्लादशीपञ्चदशीषोडशीनामिषवः, (१३) त्रयोदश्याः प्रतोदः, (१४) 
चतुर्दश्या हस्तघ्नः, (१७) सप्तदश्या युद्धभूमिकवचब्रह्मणस्पत्यादयः, (१८) 
अष्टादश्या वर्मसोमवरुणाः, (१६) एकोनविंश्याश्च देवा ब्रह्म च देवताः । (१-५, 
७-६, ११, १४, १८) प्रथमादिपञ्चर्चा सप्तम्यादितृचस्यैकादशीचतुर्दश्यष्टादशीनाञ्च 
त्रिष्टुप्‌, (६, १०) षष्ठीदशम्योर्जगती (१२-१३, १५-१६, १६) 
द्वाद शीत्रयोदशीपञ्चदशीषोडश्येकोनव्िंशीनामनुष्टुप, (१७) सप्तदश्याश्च 
पङ्किश्छन्दांसि 
जीमूर्तस्येच भवति प्रतीकं यद्‌ वर्मी याति समदामुपस्थे । 
अनाविद्धया तन्वां जय त्वं स त्वा वर्मणो महिमा पिपर्तु १ 
धन्व॑ना गा धन्वनाजिं ज॑येम॒ धन्व॑ना तीव्राः समदो जयेम । 
धनुः शत्रोरपकामं कुणोति धन्व॑ना सर्वाः प्रदिशो जयेम २ 
वच्त्यन्तीवेदा गनीगन्ति कर्ण प्रियं सखायं परिषस्वजाना । 
योषेव शिक्के वितताधि धन्व अया इयं सम॑ने पारय॑न्ती ३ 
ते आचर॑न्ती समनेव योषां मातेव पुत्रं बिभृतामुपस्थे । 
अप शत्रून्‌ विध्यतां संविदाने आर्ली इमे विष्फुरन्ती अमित्रान्‌ ४ 

बह्वीनां पिता बहुर॑स्य पुत्रश्चिश्चा कृणोति सर्मनावगर्त्य । 

इषुधिः सङ्काः पृर्तनाश्च सर्वाः पृष्ठे निनद्धो जयति प्रसूतः ५ 

रथे तिष्टन्‌ नयति वाजिनः पुरो यत्र॑यत्र काम्यते सुषारथिः । 
अभीश॑नांम हिमान॑ पनायत मन॑ः पश्चादनु यच्छन्ति रश्मयः ६ 
तीव्रान्‌ घोषान्‌ कृण्वते वुर्षपाणयो ऽश्वा रथेभिः सह वाजर्यन्तः । 
अवक्रार्मन्तः प्रपदेरमित्रान्‌ क्ञिणन्ति शङ्गूरैन॑पञ्ययन्तः ७ 
रथवाह॑नं हविर॑स्य नाम यत्रायुधं निर्हितमस्य वर्म । 

तत्रा रथमुपं शग्मं स॑देम विश्वाहा वयं सुमनस्यमानाः ८ 
स्वादुषंसदः पितरों वयोधाः कृच्छ्रेश्रितः शक्तीवन्तो गभीराः । 
चित्रसैना इषुबला अर्मृत्राः सतोवीरा उरवो व्रातसाहाः ६ 
ब्राह्मणासः पित॑रः सोम्यासः शिवे नो द्यावापृथिवी अनेहसा । 
पुषा न॑ः पातु दुरितादतावृधो रक्षा माकिर्नो अघशंस ईशत १० 
सुपर्णं व॑स्ते मृगो अ्॑स्या दन्तो गोभिः संन॑द्धा पतति प्रसरता । 
यत्रा नरः सं च वि च द्रव॑न्ति तत्रास्मभ्यमिष॑वः शर्म यंसन्‌ ११ 
ऋजीते परि वृङ्घि नो ऽश्मा भवतु नस्तनूः । 

सोमो अधि ब्रवीतु नो ऽदितिः शर्म यच्छतु १२ 

आ जंङ्कन्ति सान्वेषां जघनाँ उर्ष जिघ्नते । 

अश्वाजनि प्रचेतसो ऽश्वान्‌ त्समत्सु चोदय १३ 

अहिरिव भोगेः पर्येति बाहं ज्यायां हेतिं परिबाधमानः । 

हस्तघ्नो विश्वा वयुर्नानि विद्वान्‌ पुमान्‌ पुमांसं परि पातु विश्वतः १४ 
आलाक्ता या रुरुशीष्णर्य थो यस्या अयो मुर्खम्‌ । 

इदं पर्जन्यरेतस इष्वै देव्ये बृहन्नमः १% 

अवंसृष्टा परां पत शरंव्ये ब्रह्म॑संशिते । 

गच्छामित्रान्‌ प्र पद्यस्व मामीषां कं चनोच्छिषः १६ 

यत्र बाणाः संपर्तन्ति कुमारा विशिखा ईव । 

तत्रा नो ब्रह्मणस्पति ररदिंतिः शर्म यच्छतु विश्वाहा शर्म यच्छतु १७ 
मर्माणि ते वर्मणा छादयामि सोम॑स्त्वा राजामृतेनानु वस्ताम्‌ 
उरोर्वरीयो वरुणस्ते कृणोतु जय॑न्तं त्वानु देवा म॑दन्तु १८ 

यो नः स्वो अर॑णो यश्च निष्ट्यो जिर्घांसति । 

देवास्तं सर्वे धूर्वन्तु ब्रह्म वर्म ममान्तरम्‌ १६ 

इति षष्ठं मणडलं समाप्तम्‌ 
मन्त्रसङ्कथा 
पञ्चमणङडलस्यान्तपर्यन्तं ४३६८ 
षष्ठमणडलस्य ७६% 
सर्वयोगः- ५१३३ 

